ועדת הפנים והגנת הסביבה, כנסת 23, פרוטוקול מספר 79, 2020-10-13 13:00

מיכל (מיקי) חיימוביץ': צוהריים טובים לכולם.

מיכל (מיקי) חיימוביץ': אני שמחה מאוד לפתוח דיון נוסף של ועדת הפנים והגנת הסביבה.

מיכל (מיקי) חיימוביץ': זהו הדיון הרביעי שאנחנו מקיימים בסוגית זכויות בעלי חיים מאז שעבר החוק שהגשתי, שהעביר את סמכויות חוק צער בעלי חיים, הגנה על בעלי חיים, מוועדת החינוך לוועדת הפנים.

מיכל (מיקי) חיימוביץ': סוגיית זכויות בעלי החיים היא אחת הסוגיות החשובות ביותר שאני רוצה לעסוק בהן בכנסת, ואני שמחה שאנחנו עושים עוד דיון גם היום, למרות שיש חברי כנסת שיש להם בעיה עם זה שאני עושה יותר ויותר דיונים על בעלי חיים.

מיכל (מיקי) חיימוביץ': בשבוע שעבר נפל דבר כשכל הארץ רעשה בעקבות שורה של סרטונים מזעזעים שבהם נראה אדם מכה את הכלב שלו בצורה אכזרית ונוראה.

מיכל (מיקי) חיימוביץ': חילוץ הכלב בידי מישל טרוני ודניס צ'רקוב מול המצלמות והפרסום שהביא כמעט אלף אנשים למחות מול ביתו של המתעלל, גרמו לכך שכל הרשת התמלאה פתאום בסיפורים מזעזעים על התעללויות, והתחושה שלי היא שביום אחד גם האכיפה עלתה מדרגה.

מיכל (מיקי) חיימוביץ': כמי שמעורבת בכל סוגיית ההגנה על בעלי החיים כבר כמה שנים, וזו הייתה אחת הסיבות שבשלה הצטרפתי לפוליטיקה, אני חייבת להגיד שזה מאוד מאוד מעודד ברמת המודעות וגם ברמת הפעילות של הרשויות, אך מצד שני זה גם מאוד מתסכל כי איפה היו כולם עד עכשיו?

מיכל (מיקי) חיימוביץ': אנחנו יודעים על עשרות, אם לא מאות, מקרים שבהם הוגשו תלונות אך לא קרה איתן שום דבר.

מיכל (מיקי) חיימוביץ': למה אנשים פרטיים צריכים להיכנס ולעשות את מה שהרשויות אמורות לעשות, מה גם שזה דבר בעייתי לכשעצמו?

מיכל (מיקי) חיימוביץ': במקרה הנוכחי זה הסתיים בטוב, הכלב חולץ ובסרטונים ראיתי שמצבו טוב והוא שמח, אבל כמה כלבים, חתולים ובעלי חיים אחרים בארץ לא קיבלו את המענה הזה ולא זכו להמשך חיים טובים יותר?

מיכל (מיקי) חיימוביץ': לכמה בעלי חיים שלא ניתן מענה בזמן ולכן נגזר עליהם גזר דין של חיים בסבל נוראי או של מוות במקרים רבים?

מיכל (מיקי) חיימוביץ': לפני כמה חודשים קיבלתי דיווח על סוס שקשור באזור הרי ירושלים כששריפה התקרבה לאזור הזה.

מיכל (מיקי) חיימוביץ': יצאנו מהכנסת במהרה והגענו לשם ומצאנו סוס רזה שקשור בחבל, בלי מים, כשבחוץ שררו ארבעים מעלות ושריפות מסביב.

מיכל (מיקי) חיימוביץ': כמובן שהתקשרתי לפיצו"ח והם הגיעו.

מיכל (מיקי) חיימוביץ': לצערי הרב, זה קורה כשחברת כנסת מתקשרת.

מיכל (מיקי) חיימוביץ': לצערי הרב, הרבה מאוד פעמים אני מקבלת עדויות מהשטח מאנשים שמתלוננים והמשטרה או הפיצו"ח באים אבל לא קורה עם זה שום דבר.

מיכל (מיקי) חיימוביץ': הם חוזרים ואומרים שהכול בסדר.

מיכל (מיקי) חיימוביץ': קיבלנו לקראת הישיבה הזו נתונים מדהימים לגבי השאלה מה אחוז התלונות שאכן מגיעות בסופו של דבר לכדי כתב אישום או איזשהו טיפול משמעותי וכמה נגנזות, והנתונים האלה אולי יפתיעו אתכם.

מיכל (מיקי) חיימוביץ': לאזרחים רבים מדיי אין כתובת אחת שמטפלת בנושא הזה, מרכזת את התלונות ועוקבת, חוקרת לעומק ואוכפת, שאליה צריך לפנות בעת הצורך.

מיכל (מיקי) חיימוביץ': ננסה היום להבין את כל המעגלים ואיך אנחנו משפרים את כל הטיפול בסבל ובצער של בעלי חיים במדינת ישראל כי באמת הגיע הזמן.

מיכל (מיקי) חיימוביץ': אורחים נכבדים, נתחיל איתכם.

מיכל (מיקי) חיימוביץ': ספרו לנו איך התחיל כל האירוע בבת ים.

מיכל (מיקי) חיימוביץ': מישל, בבקשה.

מיכאל טרוני: האירוע בבת יום החל כשאתי אלטמן, מייסדת תנו לחיות לחיות, שלחה לי סרטונים וטענה שרשויות האכיפה והשוטרים כבר היו שם והשאירו את הכלב למתעלל.

מיכאל טרוני: לא האמנתי שזה הגיוני.

מיכאל טרוני: היא אמרה את המילים באמת בלב כבד.

מיכאל טרוני: היא נשמה עמוק, היא הייתה היסטרית.

מיכאל טרוני: למרות שהייתי באמצע העבודה עזבתי הכול.

מיכאל טרוני: זה לא נכון שהבחור העלה את זה לרשת, כפי שאומרים.

מיכאל טרוני: הדבר הראשון שדניס ואני עשינו הוא להעלות את הסרטונים לרשת.

מיכאל טרוני: ביקשתי ממנו כדי שתהיה לזה תפוצה הרבה יותר חזקה כי המיקום של אותו בחור והיכן הוא גר לא היה ידועים לנו בדיוק, וכך ביקשתי גם עזרה מהקהל.

מיכאל טרוני: העלינו את זה לרשת תוך כדי.

מיכאל טרוני: דניס גר בבת ים.

מיכאל טרוני: לפי התמונות והצילומים פחות או יותר ידענו מהו האזור וחיפשנו ממש את האזור לפי הגגות, ומצאנו.

מיכאל טרוני: הדבר הראשון שעשיתי כשהגעתי למקום האירוע הוא להתקשר למשטרה כדי לדווח, וזאת לפני שעליתי לדירה של אותו בחור.

מיכאל טרוני: התקשרתי למוקד 100 ואמרתי קודם כול שיש פה אירוע ושאנחנו באנו למטרה טובה, וזאת כדי למנוע התלהמות.

מיכאל טרוני: הסרטון עלה לרשת ואני צפיתי וראיתי את תגובות האנשים.

מיכאל טרוני: אמרתי לשוטרים שעדיף שהם יגיעו כמה שיותר כי זה מה שהולך לקרות.

מיכאל טרוני: הם אכן הגיעו במהירות, לא חסכו בזמן.

מיכאל טרוני: הגענו לדירה, עשינו הכול על פי חוק כמו שרואים בסרטונים.

מיכאל טרוני: דפקתי בדלת, לא התפרצתי.

מיכאל טרוני: הרבה טענו שהייתה פריצה לדלת, אבל לא הייתה.

מיכל (מיקי) חיימוביץ': לא, לא.

מיכל (מיקי) חיימוביץ': רואים את זה בסרטון, הבן אדם פותח.

מיכאל טרוני: כן, רואים את זה.

מיכאל טרוני: דפקתי בדלת.

מיכאל טרוני: ראשית, וידאנו שאנחנו לוקחים את הכלב, ויצאנו מהדלת כדי שלא תהיה הסגת גבול – הכול במסגרת החוק, וגם את זה רואים בסרטון.

מיכאל טרוני: לא הייתה אלימות ולא איומים מצידנו.

מיכאל טרוני: היו איומים מצידם של אנשים שזעמו ומההמון, אבל לא מאיתנו ולא מהצד שלנו.

מיכל (מיקי) חיימוביץ': בשלב הזה התקהלו כבר אנשים מתחת לבית?

מיכאל טרוני: בשלב הזה התקהלו כבר הרבה שנים שפתחו שידורים חיים וגרמו ליותר רעש וכעס.

מיכאל טרוני: השלב הזה היה כמו נקודת אל-חזור.

מיכאל טרוני: אנשים כן באו בעצבים, הם כבר לא יכלו יותר.

מיכאל טרוני: אני מבין את זה לפי הצעקות שיש ברשת.

מיכאל טרוני: יש ברשת צעקות כבר שנים על גבי שנים על התעללות בבעלי חיים.

מיכאל טרוני: אנשים מתחננים, בוכים וזועקים את נשמתם כדי שמישהו ישמע אותם, והם אפילו יסתפקו בזה שמישהו יעשה את מה שישנו בחוק, ושיינתן להם עונש אמיתי ולא ישחררו אותם הביתה.

מיכאל טרוני: אבל פעם אחר פעם זה לא קורה.

מיכאל טרוני: אני באמת יכול להבין את כל הכעס המטורף שהיה שם שלא ראיתי כמותו.

מיכאל טרוני: הכעס הזה איחד בין שמאלנים לימנים, גברים ונשים.

מיכאל טרוני: כולם היו שם למען כלב אחד.

מיכאל טרוני: מצד אחד, באמת יפה ומחמם את הלב לראות את זה, ואני רציני ולא מתבייש להגיד את זה.

מיכאל טרוני: כולם התאחדו למען נשמה אחת וזה אומר עד כמה אנחנו באמת מאוחדים.

מיכאל טרוני: מצד שני, זה היה אירוע מאוד מסוכן, ואם מערכת המשפט לא תיתן לזה תשומת לב רצינית אז אנשים טובים יהפכו לקורבנות ולאשמים.

מיכאל טרוני: האירוע היה יכול להיגמר במלחמת אחים – שוטרים נגד אזרחים, ובעוד התלהמות ברשת.

מיכל (מיקי) חיימוביץ': אני יודעת שגם אחרי המקרה הזה זה התחיל לרוץ כאש בשדה קוצים ברשת כשהתחילו לדווח על מקרים כאלה פה ושם ואנשים התחילו לקחת באמת את החוק לידיהם.

מיכל (מיקי) חיימוביץ': כולנו חווים את התסכול הזה שנים, אבל אנשים צריכים להבין שאי-אפשר לקחת את החוק לידיים.

מיכאל טרוני: אנחנו ממש לא מנסים לקחת את החוק לידיים, אף אחד מאיתנו לא רוצה את זה.

מיכאל טרוני: להיפך, אנחנו בעד החוק ובעד המשטרה, וגם אמרנו את זה.

מיכאל טרוני: הייתי גם בתוכנית עם טל וצידדנו במשטרה.

מיכאל טרוני: אנחנו בעד הכול, אין בעיה.

קטי קטרין שטרית: אתם במעשיכם החזרתם את הדאגה לזולת ולבעלי החיים ועשיתם דבר שכמעט נשכח בקרב העם הזה.

קטי קטרין שטרית: אפשר לראות אנשים פצועים שוכבים על הרצפה ואנשים ממשיכים הלאה.

קטי קטרין שטרית: אתם החזרתם את הכבוד שפעם היה במדינה הזו.

מיכאל טרוני: אני מקווה שזה באמת מה שיקרה ושלא יעברו הלאה לסדר-היום.

קטי קטרין שטרית: אני אומרת לך את זה בשם האנשים הרגילים והפשוטים, לא כחברת כנסת.

מיכאל טרוני: אני ממש מעריך את זה, זה באמת פרגון גדול מאוד – תודה רבה.

מיכאל טרוני: אני פוחד ממצב שבו אנשים ייצאו לרחובות וייקחו את החוק לידיים.

מיכאל טרוני: זו לא המטרה, המטרה היא באמת שכולנו נישאר קרובים ונפעל כגוף אחד למען החלש, ולאו דווקא רק לגבי בעלי חיים.

קטי קטרין שטרית: זה לא שם, זה האכפתיות.

מיכאל טרוני: בדיוק, רק להראות אכפתיות.

טל גלבוע: זה שם, זה חד-משמעית שם.

מיכל (מיקי) חיימוביץ': תיכף נשמע את גורמי האכיפה.

מיכל (מיקי) חיימוביץ': אנחנו רוצים שמפה תצא ההבנה שהדבר הזה יהיה יעיל, שהמשטרה והפיצו"ח יטפלו במקרים האלה בצורה מקצועית.

מיכל (מיקי) חיימוביץ': כלומר, שיהיה כוח-אדם, שיהיו תקציבים, שהמדינה תטפל בסוגיה המאוד מאוד כאובה הזו.

מיכל (מיקי) חיימוביץ': האהבה לבעלי החיים היא חוצת מגזרים, הסבל שלהם כואב לכל כך הרבה שנים.

מיכל (מיקי) חיימוביץ': מצד שני, התסכול הגדול נמשך כבר שנים רבות, ובעיניי זה מה שהתפרץ פה.

מיכאל טרוני: זה מה שהתפרץ פה, אבל זה גם אוזלת היד של המשטרה.

מיכאל טרוני: את יודעת מה זה לשמוע שהיו שוטרים במקום והשאירו את הכלב למתעלל שאחר כך מצלם עוד סרטונים?

מיכאל טרוני: הם באמת לא יכלו לעשות פה כלום, הם השאירו את הכלב.

מיכאל טרוני: אבל אני לא מאשים את השוטרים, השוטרים איתנו.

מיכאל טרוני: אנחנו הכי בעד השוטרים.

טל גלבוע: אנחנו לא יכולים להכניס את עצמנו למצב מסוכן.

טל גלבוע: אבל אני חייבת להגיד לך משהו, ודיברנו על זה גם לפני השידור, השוטרים לא ראו את הסרטונים.

טל גלבוע: כשהשוטרים הגיעו למקום וראו את הכלב, הכלב גם אחרי ההתעללות המזעזעת הזו נראה מצוין.

טל גלבוע: כשאתה התקשרת למשטרה, המשטרה הייתה כבר בדרך.

טל גלבוע: אני העברתי את הסרטונים למשטרה וליחידת הפיצו"ח, ושלוש דקות אחרי שהם עלו לרשת כולם יצאו למקום, אף אחד לא חיכה.

מיכל (מיקי) חיימוביץ': טל, את יודעת יותר טוב מכולם שאנחנו יודעים שאנשים מגיעים והדברים לא מטופלים כמו שצריך.

מיכל (מיקי) חיימוביץ': יש עשרות מקרים שבהם אנשים מחזיקים בעלי חיים בצורה מזעזעת והשכנים שלהם לא עושים דבר.

קטי קטרין שטרית: כמו שאמרתי קודם, כאן נכנסת האכפתיות של האזרחים כלפי התעללות בבעלי חיים, בילדים ובזולת, שלפעמים אנחנו חושבים שעברה מהעולם.

טל גלבוע: אני פעילה יותר מעשור, ואני מכירה רק אכפתיים סביבי.

קטי קטרין שטרית: דניס ומישל, כל הכבוד לכם.

קטי קטרין שטרית: הרי יכולתם לשבת בבית עם כוס בירה מול הטלוויזיה ולא לעשות מעשה.

קטי קטרין שטרית: אבל גיליתם אכפתיות ועשיתם מעשה ברגע ששמעתם על המקרה, וזה יפה.

קטי קטרין שטרית: זה מעשה אצילי.

מיכאל טרוני: זה נובע מאכפתיות.

מיכאל טרוני: בימים האחרונים קשה לי משום שהבנתי שמחזירים את בעלי החיים למתעללים.

מיכאל טרוני: היחס כלפי בעלי החיים כרגע הוא כאל חפץ וכאל רכוש.

מיכל (מיקי) חיימוביץ': גם מבחינה משפטית.

מיכאל טרוני: הבנתי שגם מבחינה משפטית.

מיכאל טרוני: הייתי שמח שהנושא הזה יעלה לסדר-היום ושאנשים כן יבינו למה מחזירים אותם למתעלל.

מיכל (מיקי) חיימוביץ': הוא קניין, הוא כמו תיק.

מיכאל טרוני: זה דבר נורא, בדיוק.

מיכאל טרוני: למרות שהוא התעלל בו, הוא הרכוש שלו ולכן מחזירים לו אותו.

מיכאל טרוני: אבל זה הדבר הגרוע ומשם זה מתחיל.

מיכאל טרוני: צריך להתייחס אליהם כמו שמתייחסים לנפש.

מיכל (מיקי) חיימוביץ': השאלה איך מתייחסים לבעלי חיים היא סוגיה משפטית בין-לאומית מאוד מעניינת.

מיכאל טרוני: כרגע היחס הוא כאל רכוש.

קטי קטרין שטרית: בעיקר בעידן של הכחדה של זנים רבים.

מיכל (מיקי) חיימוביץ': דניס, אתם אושיות רשת.

מיכל (מיקי) חיימוביץ': לכאן נכנסים היכולת והכוח של הרשת בנושאים האלה.

מיכל (מיקי) חיימוביץ': מנקודת המבט שלך, תאר לנו את המקרה הזה וגם מה שקרה אחרי זה.

דניס צ'רקוב: ראשית, כל נושא בעלי החיים לא חדש למישל ולי.

דניס צ'רקוב: זו לא פעם ראשונה שאנחנו עושים את זה ונחלצים לעזרה.

דניס צ'רקוב: אנחנו פועלים בעוד היבטים: אנחנו עוזרים לאנשים נזקקים, אנחנו משפצים בתים של ניצולי שואה.

דניס צ'רקוב: עם זאת, בעיניי, הנושא הזה הוא הכי חשוב כי הוא גם נוגע לי בלב באופן אישי והוא גם מאחד אותי כעם.

דניס צ'רקוב: בשנת 2020 אנחנו נמצאים במצב שבו הפילוג בין ימין ושמאל, גזע, דת ומין, נמצא בשיא.

דניס צ'רקוב: אבל את הנושא הזה אנחנו לא צריכים להוריד אותו מסדר-היום, הוא צריך להיות על השולחן.

דניס צ'רקוב: צריך לראות איך פותרים את הבעיות האלה עם המשטרה, איך מביאים ליתר יעילות בנושא זה, ואם אפשר לעשות חקיקה בעניין הזה אז צריך לעשות אותה, ולאחד את העם.

דניס צ'רקוב: מישל ואני קיבלנו את הסרטון כשהיינו בכלל בתל אביב ולא חשבנו לרגע אם אנחנו פועלים או לא פועלים.

דניס צ'רקוב: עלינו על האופנוע והגענו למקום.

דניס צ'רקוב: אני לא מרגיש שעשיתי משהו מיוחד, אני לא מרגיש שעשיתי משהו הרואי, אני מרגיש שעשיתי משהו שכל אזרח צריך לעשות.

דניס צ'רקוב: כשירדתי למטה באותו יום וראיתי המון זועם, התמלאתי גאווה.

דניס צ'רקוב: זה מדהים, איחדנו את העם למטרה באמת קדושה.

דניס צ'רקוב: כשאני רואה התעללות בבעלי חיים, אני נקרע מבפנים.

דניס צ'רקוב: צריך להוקיע את הדבר הזה בכל האמצעים הכשרים והחוקיים כמובן.

דניס צ'רקוב: כפי שמישל אמר קודם, זה צריך להיעשות רק בצורה חוקית ולגיטימית.

דניס צ'רקוב: אנחנו לא רוצים שייקחו את החוק לידיים.

דניס צ'רקוב: אנחנו עכשיו גם פועלים עם עוד גופי תקשורת על מנת להעצים ולפרמט את הנושא הזה ולעשות משהו מאוד גדול ומשמח שאני מקווה שיאחד את כולנו.

מיכל (מיקי) חיימוביץ': אני מקווה מאוד.

מיכל (מיקי) חיימוביץ': חברת הכנסת קטי שטרית, בבקשה.

קטי קטרין שטרית: התורה מביעה רגישות ודאגה לבעלי חיים.

קטי קטרין שטרית: בספר שמות פרק כ"ג פסוק ה' כתוב:

קטי קטרין שטרית: כי תראה חמור שונאך רובץ תחת משאו וחדלת מעזוב לו – עזוב תעזוב עמו.

קטי קטרין שטרית: זוהי מצוות עשה לפרוק בהמה שיש עליה מטען כבד.

קטי קטרין שטרית: זהו המקום כמובן להודות לשניכם, אתם באמת הצפתם את הנושא הזה מבחינה ציבורית.

קטי קטרין שטרית: טל הביאה לתנועה שלנו מודעות לנושא, שהייתה חסרה לרבים מאיתנו.

קטי קטרין שטרית: היא הציפה את הדברים האלה בצורה כל כך יפה, וגם לעניין מאכל והתייחסות לבעלי חיים, וזה ייאמר לזכותה.

קטי קטרין שטרית: מייד לאחר המעשה חבר הכנסת מיקי זוהר ואני התארגנו וכבר הגשנו הצעת חוק בנושא הזה.

קטי קטרין שטרית: אני כמובן מגנה את המקרה המזעזע בבת ים.

קטי קטרין שטרית: מדובר בגבר שהיכה בצורה כל כך אכזרית את הכלב.

קטי קטרין שטרית: למעשה, כשהגבר היכה את הכלב, הוא ניסה לפגוע בבת הזוג שלו.

קטי קטרין שטרית: זו הייתה התעללות גם בבת זוגו וגם בכלב.

קטי קטרין שטרית: זו אלימות כלפי נשים.

קטי קטרין שטרית: הוא התעלל בבעל החיים ויכול להיות שהוא התכוון להתעלל גם בבת זוגו.

קטי קטרין שטרית: יש פה דבר מסוכן.

מיכל (מיקי) חיימוביץ': אנחנו יודעים שמי שמתעלל בבעלי חיים בסוף יפגע גם באנשים.

קטי קטרין שטרית: מיקי, אני הגשתי הצעת חוק שכרגע מתעכבת, ואני מאוד אשמח שתצטרפי.

מיכל (מיקי) חיימוביץ': יש לנו מחר הצעת חוק.

קטי קטרין שטרית: הצעת החוק שלי מדברת על בן זוג שמתעלל בבת זוגו ופוגע בה במטרה להרוג אותה.

קטי קטרין שטרית: אני לא יודעת אם אתם יודעים אבל הבעל המתעלל והמכה ממצפה רמון שאל קודם כול את השוטרים כשעלה לרכב: מה, היא לא מתה?

קטי קטרין שטרית: זאת אומרת, הייתה לו כוונה לרצוח אותה.

קטי קטרין שטרית: הצעת החוק שלי אומרת שיש לעשות מעקב אחרי אנשים שניסו לפגוע, והמעקב עליהם לא צריך להיות פחות ממעקב שעושים אחרי מתעללים כאלה ואחרים.

קטי קטרין שטרית: בכלים הפרלמנטרים שיש לנו כחברי כנסת, אנחנו צריכים לפעול דרך ענישה.

קטי קטרין שטרית: בחוק משנת 1994, וגם בחוק המתוקן משנת 2015, יש ענישה, אבל היא נתונה לשיקול דעתו של השופט.

מיכל (מיקי) חיימוביץ': אנחנו תיכף נראה את הנתונים של מרכז המחקר והמידע של הכנסת, הנתונים קשים מאוד.

מיכל (מיקי) חיימוביץ': אין אכיפה ואין ענישה.

קטי קטרין שטרית: חשוב מאוד לדבר על זה.

קטי קטרין שטרית: חוק צער בעלי חיים עבר תיקון בשנת 2015 אבל הענישה היא מקלה.

קטי קטרין שטרית: היא לשיקול דעתו של השופט, היא לא מחייבת אותו.

קטי קטרין שטרית: היא אומרת לו: אתה יכול להחליט מטווח כזה וכזה, כולל עבודות שירות.

קטי קטרין שטרית: יש פטנט כזה של עבודות שירות, אבל אני לא קוראת לזה עונש אלא פרס, במיוחד כששמים מתעלל בחברה למתנ"סים, בבית ספר, או במקום שעובד עם קשישים.

קטי קטרין שטרית: אני לא יודעת עד כמה זה יהפוך את אותו מתעלל לאדם ישר ונורמטיבי.

מיכל (מיקי) חיימוביץ': הבעיה העיקרית היא כמה מקרים בכלל מגיעים לבית משפט, וגם כשהם מגיעים הענישה באמת לא מספקת.

קטי קטרין שטרית: ההרתעה לא מספקת, ולכן כן צריך לעשות ולפעול כאן.

קטי קטרין שטרית: מיקי, העובדה שהעלית את הנושא הזה לדיון כאן בוועדה תיאמר לזכותך.

קטי קטרין שטרית: זה אחד הנושאים החשובים ביותר.

קטי קטרין שטרית: מאז גיל אפס ועד היום יש לי כלב בבית, וזה הדבר הכי מדהים.

מיכל (מיקי) חיימוביץ': קטי, תיזהרי.

מיכל (מיקי) חיימוביץ': השלב הבא זה טבעונות.

טל גלבוע: למה להיזהר?

טל גלבוע: בברכה, אנחנו מקבלים את כולם.

מיכל (מיקי) חיימוביץ': אני כמובן אומרת את זה בציניות.

קטי קטרין שטרית: ילדים שיש להם בעיות שקשורות, למשל, בביטחון העצמי, וגם בעיות אחרות, מטופלים בעזרת בעלי חיים.

קטי קטרין שטרית: הטיפול היפה הזה פותח את הילד לעולם.

קטי קטרין שטרית: כשהילד מחבק את בעל החיים הוא שותף לחוויות אדירות.

קטי קטרין שטרית: ריבונו של עולם, איך אפשר לראות את המראות האלה ולא להזדעזע?

קטי קטרין שטרית: כל הכבוד לך על שהעלית את הנושא הזה.

קטי קטרין שטרית: חבל שאין כאן עוד הרבה חברים אחרים שמצטרפים לעשייה.

מיכל (מיקי) חיימוביץ': נכון, חבל מאוד שאין פה עוד חברי כנסת שחושבים שהנושא הזה חשוב.

קטי קטרין שטרית: זה חבל מאוד שלא הגיעו, אבל מיקי יודעת לפעול בעניין הזה.

קטי קטרין שטרית: אני סומכת מאוד על טל.

קטי קטרין שטרית: היא עושה את עבודתה נאמנה והיא מביאה המון דברים.

קטי קטרין שטרית: טל, זה הזמן להגיד לך תודה על כל הדברים הנהדרים שאת עושה למען עולם הטבע ולמען עולם שלאט לאט נכחד כתוצאה ממעשים שהציבור עושה שהורסים את המקום הנפלא בו אנו חיים.

טל גלבוע: תודה לך.

מיכל (מיקי) חיימוביץ': תודה רבה.

עידן דביר: אני הגשתי את התלונה מלשכת עורכי דין מחוז מרכז – הוועדה לזכויות בעלי חיים.

עידן דביר: לגבי אותו ערב – יש משהו שצריך מאוד להטריד את כולנו ואשמח שנציגי האכיפה יתייחסו לזה אחר כך.

עידן דביר: למעשה, אני הייתי בקשר רצוף באותו ערב עם מישל ודניס שהיו במקום האירוע עצמו.

עידן דביר: אני הגעתי לתחנת המשטרה.

עידן דביר: שמעתי את דבריה של טל ואני מכיר את פועלה, ואני מעודד כמובן את כל מי שפועל למען זכויות בעלי חיים, אבל תמונת המצב בשטח הייתה שונה.

עידן דביר: הקצין בתחנת המשטרה התעסק בלהיות בקשר עם הקודקודים שהיו כבר במקום האירוע כדי לראות איך מחלצים את המתעלל מבלי שיפגעו בו, ואמר: נביא אותו לפה ונשחרר אותו, אין לנו את הכלב.

עידן דביר: המשטרה לא ידעה בזמן אמת להגיע לכלב.

עידן דביר: מישל ודניס לקחו את הכלב איתם.

עידן דביר: הם לא ידעו בכלל שמישל ודניס מעורבים וצריך לזמן אותם לחקירה.

עידן דביר: יתרה מזאת, קצין החקירות במקום אמר לי: בשלב הזה אין לי אפילו מתלונן.

עידן דביר: הסיבה שלשכת עורכי הדין בחרה כגוף סטטוטורי להגיש תלונה, וזה לא דבר מובן מאליו, אנחנו לא עושים את זה בדרך כלל, היא שיהיה מי שיגיש תלונה.

מיכל (מיקי) חיימוביץ': אתה אומר שאם לא הייתם מגישים תלונה הוא היה משתחרר ולא היה קורה שום דבר.

עידן דביר: אם לא היינו מגישים תלונה ואם לא היינו במשטרה, נציגי המשטרה לא היו יודעים לקרוא בכלל למישל ודניס שיתארו מה היה באירוע, הם לא היו מגיעים לכלב.

עידן דביר: הדבר הזה משול לתיק רצח בלי גופה, בלי סכין מגואלת בדם.

עידן דביר: חקיקה אפשר לעשות מהיום ועד מחר, ואנחנו בעד חקיקה ואולי להגדיר עונש מינימום ואולי להחמיר את החקיקה כדי לייצר עוד הרתעה.

עידן דביר: אבל הרתעה נוצרת משילוב של חקיקה מרתיעה יחד עם אכיפה.

עידן דביר: אם היום משטרת ישראל לא שמה את הדברים על השולחן ולא מעמידה לעצמה כיעד לטפל באירועים האלה ביד רמה, ופה יש לנו אירוע שהיה להם את כל הנתונים, ואם הם לא ידעו איך לטפל באירוע כזה בזמן אמת, אז מה שהיה קורה הוא שהבחור היה חוזר הביתה, לא היה פה אפקט של מיידיות של להכות בברזל בעודו חם, לאחר מכן לא היה מוגש כתב אישום, כעבור יומיים, וכל הכבוד לתביעות ולמשטרה שהם כן עשו את זה בסופו של דבר, והוא לה היה עצור עכשיו.

מיכל (מיקי) חיימוביץ': אתה מרגיש שזה זלזול בגלל שמדובר בסוגיה שקשורה לבעלי חיים?

עידן דביר: אני מאוד נזהר בדברים שלי, אבל לצערי בלב כבד, גם כאזרח במדינה הזו וגם כמי שמכיר את רשויות החוק מתוקף העבודה היום יומית שלי, אני עוסק בתחום הפלילי ואני מייצג שוטרים, אני אומר חד-משמעית כן.

עידן דביר: משטרת ישראל לאחר הארכת המעצר הראשונה שקלה אם להגיש כתב אישום, התביעות שקלו אם להגיש כתב אישום.

עידן דביר: אם לא היו פה איומים בנוסף כלפי בת הזוג, אלא הייתה רק עבירה של התעללות בכלב, וכולנו ראינו את הסרטונים הקשים, ואני מודה שלא הייתי מסוגל לראות את הכול, זה לא חומר לראות בבית, אבל אם זו הייתה התעללות ברף הגבוה לא היו מגישים כתב אישום אם לא היה השילוב של האיומים כלפי בת הזוג.

מיכל (מיקי) חיימוביץ': וגם דעת הקהל.

עידן דביר: נכון.

עידן דביר: עכשיו נשאלת השאלה: אם המשטרה לא פועלת, למה האזרחים כמו דניס ומישל צריכים לפעול?

עידן דביר: יש התגברות של הרבה מאוד קבוצות בציבור שלוקחות את החוק לידיים ומתכננות איך הן ילכו לקחת את הכלב.

עידן דביר: הן לא מבינות שפעולה כזו יכולה לטרפד כיוון שהיא לא נעשית כחוק בעזרת יחידת הפיצו"ח.

מיכל (מיקי) חיימוביץ': נכון, אסור לעשות את זה.

עידן דביר: שוטרי ישראל לא יודעים שיש להם סמכות בחוק לבוא ולתפוס את הכלב.

עידן דביר: סליחה, אני לא מתכוון לזלזל, אבל לשוטר ממוצע אין מספיק מודעות.

מיכל (מיקי) חיימוביץ': עדיף שלא, בכל דבר יש ויש.

עידן דביר: נכון, יש שוטרים גם מצוינים, אבל לא לכולם יש מודעות שיש להם סמכות מכוח החוק לבוא ולתפוס את הכלב במקום, לא רק נציג של יחידת הפיצו"ח.

עידן דביר: ואם הם רואים שנעבירה עבירה הם צריכים לעשות את זה.

מיכל (מיקי) חיימוביץ': אנחנו פה בדיוק כדי ללבן את הדבר הזה.

מיכל (מיקי) חיימוביץ': יהיו פה גם נציגי המשטרה וגם הפיצו"ח.

מיכל (מיקי) חיימוביץ': מטרתנו לצאת מפה עם הבנה מה המצב היום, מה החסמים והבעיות, ומה אנחנו צריכים לעשות מפה כדי שגם התלונות תטופלנה באופן מיידי, גם שהאכיפה תהיה כפי שצריך, וגם אחרי זה הענישה.

מיכל (מיקי) חיימוביץ': אני רוצה להניח תשתית בפני גורמי האכיפה, ולכן ברצוני לשמוע אנשים שמתעסקים בנושא יום-יום.

מיכל (מיקי) חיימוביץ': עו"ד שגיב לוי, אתה עוסק שנים בנושא.

שגיב לוי: אני רוצה להודות ליושבת-ראש הוועדה מיקי על הכינוס המהיר של הוועדה הזו.

שגיב לוי: ראשית, אני מומחה לדיני בעלי חיים.

שגיב לוי: אני שש שנים היועץ המשפטי של תנו לחיות לחיות.

שגיב לוי: בשנה האחרונה אני מנהל משרד פרטי שמתעסק אך ורק בתחום אכיפת חוקי בעלי החיים ולא בשום דבר אחר.

שגיב לוי: הבעיה הכי גדולה היא שיש לנו יותר מדיי גופים במבט על.

שגיב לוי: למשטרת ישראל יש סמכויות מלאות, היא יכולה לעשות הכול.

שגיב לוי: זה חוק פלילי.

שגיב לוי: כמו שאמר ידידי קודם, יש שוטרים שלא יודעים שיש להם סמכויות, ויש כאלה שיודעים שיש להם סמכות ותופסים את הכלב אבל אחר כך משרד החקלאות לא משתף איתם פעולה ואין מתקן מוגן.

שגיב לוי: כשאין מתקן מוגן המשטרה לא יכולה לעשות כלום ובלי מתקן מוגן כל ההחרמה נופלת, היא פשוט לא חוקית.

מיכל (מיקי) חיימוביץ': ואז הכלב חוזר לבעלים?

שגיב לוי: יש לנו כמה וכמה מקרים כאלה.

שגיב לוי: נתחיל עם צ'ומפי המפורסם, משמר בעלי החיים נגד הוכב- - -, שהחוזר לבעלים.

שגיב לוי: יש לנו מקרים אחרים ורבים כאלה – בוודאי, חד-משמעי.

שגיב לוי: אם כן, יותר מדיי גופים.

שגיב לוי: יש גם וטרינרים רשותיים בתמונה ששכחנו אותם, ויש ביניהם כאלה שעובדים ועושים אפילו שאין להם סמכויות.

שגיב לוי: הם אמורים לקבל את הסמכויות מהממונה לפי חוק צער בעל חיים.

שגיב לוי: רובם לא קיבלו סמכויות והם מנסים לעבוד כי הם מרגישים שיש ואקום.

שגיב לוי: יש כאלה שלא עושים כלום.

שגיב לוי: אם כן, מנינו את משרד החקלאות, את הממונה.

שגיב לוי: לממונה יש את הפיצו"ח שהיא יחידה אחרת שלא כפופה לשירותים הווטרינרים.

שגיב לוי: יש לנו את משטרת ישראל, יש לנו את הרשויות המקומיות – הווטרינרים הרשותיים.

שגיב לוי: תראו כמה גורמים יש.

שגיב לוי: כמו כל דבר במדינת ישראל, כשיש כמה גורמים שאוחזים בטלית הטלית נקרעת ואף אחד לא עושים כלום.

שגיב לוי: אני אומר את זה חד-משמעית.

שגיב לוי: אני מסתכל פה לכל היועצים המשפטיים בעיניים, אף אחד לא עושה כלום.

שגיב לוי: דם בעלי החיים במדינה הזו הוא הפקר.

שגיב לוי: חייבים שיהיה גוף אחד, מינהלה אחת שתרכז את כולם ותגיד: בזה זה מטפל, ובזה זה מטפל, ושהפרקליטים יתחילו לעמוד על שלהם.

שגיב לוי: אם הפרקליטות רואה שבית המשפט נתן עונש מגוחך אז שהפרקליטים יערערו.

שגיב לוי: אני רוצה לברך פה את אדון סירוטה שעשה מקרה כזה בבאר שבע ובאמת ערער.

שגיב לוי: זו אחת הפעמים הראשונות שראיתי מערערים על קולת העונש.

שגיב לוי: בעיה נוספת היא שיש לנו מחסור ביידע מקצוע.

שגיב לוי: האם ייתכן שפקח של יחידת הפיצו"ח, שאמורה להיות הכי מקצועית בארץ בתחום אכיפת צער בעל חיים, קובע בנייר בכתב ידו שאפשר להחזיר ארבעה כלבים בתוך בגאז' אחורי של מכונית ושאין התעללות?

שגיב לוי: לא היה מדובר בארבעה פינצ'רים, אלא בשני פיטבולים ושני כלבי ציד.

שגיב לוי: כלומר, מדובר בכלבים גדולים מאוד, כשבסך הכול משקל הכלבים יחד היה קרוב ל-130 קילו.

שגיב לוי: לשמחתנו, השוטרת באותו מקום לא הסכימה והיא לקחת את הכלבים לפי סמכות אחרת שיש לה.

מיכל (מיקי) חיימוביץ': שגיב, אתה אומר שהבעיה הגדולה היא הביזור?

שגיב לוי: הבעיה הגדולה היא שאין גוף אחד שעושה את הכול, יש יותר מדיי פיזור.

שגיב לוי: חד-משמעית, יש המון עצלנות של המערכת ויש חוסר יידע פנימי גם בתוך הגופים עצמם.

שגיב לוי: למשל, במשרד החקלאות ישנו השירות הווטרינרי, שבו יושבת הממונה, והם גורמי המקצוע, ויש את הפיצו"ח שהוא בכלל כפוף ל - - -

קריאה: שגיב, אל תשכח את רשות הטבע והגנים.

קריאה: גם הם בקלחת.

שגיב לוי: רשות הטבע, נכון.

שגיב לוי: רשות הטבע יודעת לעבוד.

שגיב לוי: הגוף שעובד מבין כולם הוא רשות הטבע, על אף שאני חולק על הרבה דברים שלו.

שגיב לוי: כשאני פונה ליתיר שמיר, מנהל אכיפה ברשות הטבע והגנים, אני יודע שהם הולכים לעשות את העבודה.

שגיב לוי: אני לא יודע את זה במקומות אחרים, אני כל פעם צריך לבדוק בציציות.

שגיב לוי: דוגמא נוספת - אני פתחתי מאות תלונות בשנים האחרונות.

שגיב לוי: האם אתם יודעים כמה פעמים קיבלתי סגירה של תיק, ולא חשוב מאיזו סיבה?

שגיב לוי: שבע פעמים.

שגיב לוי: מה קרה?

שגיב לוי: אני עורך דין, פתחתי תלונה.

שגיב לוי: איך יכול להיות שלא חוזרים אליי עם סגירת התיק?

שגיב לוי: הרי יש חוק וכללים.

שגיב לוי: תנו לחיות לחיות הלכה לבג"ץ בשל כך.

שגיב לוי: הגיעו להסכמות והן עבדו בערך חודשיים-שלושה.

שגיב לוי: שוב, חייבים מישהו אחד שירכז את כל הדבר הזה.

שגיב לוי: אף אחד לא מטפל היום בכלבים מגזע מסוכן.

שגיב לוי: כל ערס שני במדינה הזו מסתובב עם כלב מגזע מסוכן, כל אחד - למה?

שגיב לוי: כי טוב לו.

שגיב לוי: אגב, לא מסרסים ולא מחסנים.

שגיב לוי: אם לא מחסנים, כולנו בסכנה.

שגיב לוי: איפה הרשויות?

שגיב לוי: כולם נרדמו.

שגיב לוי: בקיצור, צריך גוף אחד, עם איש אחד חזק מאוד, מינהלת חזקה מלמעלה שתכתיב את כל העניינים אחת ולתמיד.

שגיב לוי: סליחה, הדברים יצאו מדם ליבי.

מיכל (מיקי) חיימוביץ': תודה רבה.

מיכל (מיקי) חיימוביץ': דנה כשדי, פעילה למען בעלי חיים, בבקשה.

מיכל (מיקי) חיימוביץ': דנה, בשנים האחרונות קיבלת הרבה מאוד תלונות.

מיכל (מיקי) חיימוביץ': שתפי אותנו וספרי לנו למי את פונה ומה התגובות שאת מקבלת בשטח.

דנה כשדי: קודם כול, מיקי, תודה על ההזמנה להשתתף בדיון, ובכלל על הדיון הזה.

דנה כשדי: כפעילה למען בעלי חיים בכמעט תשע השנים האחרונות ידענו דבר אחד והוא שאנחנו יכולים לצעוק כמה שאנחנו רוצים אבל בבית שם בירושלים אין מישהו ששומע.

דנה כשדי: אני חושבת שעכשיו זה אחרת, יש מי ששומע.

דנה כשדי: תודה שאת שומעת.

דנה כשדי: חשבתי מה להגיד היום בדיון על אכיפה על-פי חוק צער בעלי חיים.

דנה כשדי: חשבתי שזה יכול להיות מאוד מאוד קצר, אפשר לתמצת את זה לכדי מילה אחת והיא שאין, אין אכיפה.

דנה כשדי: אני רוצה לשתף אתכם מחוויות שלי.

דנה כשדי: לדוגמא, בשנת 2017 – 2018 התפרסם דיווח על רפת בבאר טוביה שכל העגלים בה חולים.

דנה כשדי: יש עליהם נגעים על הפנים, תנאי החזקה שלא בהתאם לתקנות, וכיוצא באלה.

דנה כשדי: אני ופעילה נוספת נסענו לשם וגילינו שם לא רק עגלים חולים אלא גם מכלאה.

דנה כשדי: בכלוב אחד היו כ-15 כלבים, חלקם פצועים מנשיכות של האחד בשני.

דנה כשדי: פעלנו עם שגיב בנושא הזה והעברנו אותו אליו.

דנה כשדי: צילמנו באמת מתוך כוונה להעביר את התיעוד לידי הממונה על אכיפת החוק.

דנה כשדי: בעל הרפת הגיע עם כיסוי פנים כמו של שודד כשרואים רק את העיניים, איש בערך כפול מהגודל שלנו.

דנה כשדי: הוא לקח לשתינו את המצלמות ולא נתן לנו לצאת משם.

דנה כשדי: הוא אמר: אתן לא הולכות לשום מקום.

דנה כשדי: הוא התקשר שתי שיחות בטלפון והזמין אנשים לבוא למקום.

דנה כשדי: אמרנו לו שנמחק הכול ושייתן לנו רק ללכת.

דנה כשדי: כלומר, התחננו שייתן לנו ללכת.

דנה כשדי: בניגוד למקרה של דניס ומישל, אנחנו לא יצאנו שם עם מחיאות כפיים אלא עם סימנים כחולים על הגוף.

דנה כשדי: דוגמא נוספת, ברפת בכפר אחים עגלים היו קשורים ברגליים בניגוד לחוק.

דנה כשדי: גם פה מכיוון שלא קיבלנו מענה ממשרד החקלאות, נכנסנו לשם עם עשרות פעילים והתיישבנו בתוך הרפת ואמרנו:

דנה כשדי: אנחנו לא זזים מכאן עד שאתם משחררים אותם.

דנה כשדי: כפעילה למען בעלי חיים, זו אמת המוכחת מעצמה.

דנה כשדי: זה כבר ממש אקסיומה.

דנה כשדי: מי שעוסק בדיווח למשרד החקלאות, ואני מקווה שהדברים השתנו שם מאז שהתחלף השר או שמתחילים להשתנות, יודע שזה פשוט חסר טעם.

דנה כשדי: מכיוון שלאורך זמן רב לא זכינו להתייחסות אמרנו שאולי נפנה דרך עורך דין ואולי עורך הדין יקבל תשובה.

דנה כשדי: היינו אופטימיים כי אופטימיות זה דבר טוב.

דנה כשדי: אני רוצה להביא כמה דוגמאות:

דנה כשדי: בשנת 2018 הגשנו כמה תלונות למשרד החקלאות דרך עורך דין: תלונה על רפת מזרע, על רזון קיצוני, עגלים שלא מסוגלים ללכת ופשוט נופלים על הצד, עשרות פגרי יונים מסביב לפרות.

דנה כשדי: עורך הדין קיבל תשובה: פנייתך הועברה לגורמי המקצוע.

דנה כשדי: אנחנו עוד נתגעגע לתשובה הזו.

דנה כשדי: כמו כן, תלונה על רפת בכפר הרא"ה לגבי פרה עם גידול ענק בצוואר.

מיכל (מיקי) חיימוביץ': דנה, מה קורה עם התלונות שלכם?

מיכל (מיקי) חיימוביץ': אנחנו יודעים שיש בשטח דברים מזעזעים, אני רוצה להבין מה נעשה עם התלונות.

דנה כשדי: לשם בדיוק אני מגיעה.

דנה כשדי: פרה עם גידול ענק על הצוואר יצאה מחליבה.

דנה כשדי: זאת אומרת, החלב הזה גם משווק לציבור.

דנה כשדי: הגשנו תלונה, אבל לא קיבלנו תשובה, עורך הדין לא קיבל תשובה.

דנה כשדי: חוות פיטום במושב שרון ובמושב כלנית, רפת קיבוץ גלאון, לול מטילות בבית חנן.

טל גלבוע: שרונה, זה תיעוד שלנו אז לפחות להגיד את זה כמו שצריך.

מיכל (מיקי) חיימוביץ': לא חשוב.

טל גלבוע: זה חשוב.

דנה כשדי: שלחנו תזכורות אבל אין תשובות, לא קיבלנו תשובות.

דנה כשדי: המקרה של מישל ודניס ריגש את כל מי שנחשף אליו, ובצדק, אבל אסור שיקרה מקרה שכזה כי זה יכול להיגמר גם אחרת.

דנה כשדי: ראינו שבמקרה שלי וחברתי זה באמת נגמר אחרת.

דנה כשדי: מישל ודניס נאלצו להיכנס לביתו של אדם ולקחת ממנו את הכלב, לקחת את החוק לידיים כי אין אכיפה, כי אין עם מי לדבר.

מיכל (מיקי) חיימוביץ': דנה, אני מתנצלת שאני קוטעת אותך.

מיכל (מיקי) חיימוביץ': נצטרך להסתפק בדברים האלה.

מיכל (מיקי) חיימוביץ': למעשה, את אומרת שלא מצאת כתובת בפניות האלה, וזו השורה התחתונה.

דנה כשדי: נכון.

מיכל (מיקי) חיימוביץ': תודה רבה לך, דנה.

מיכל (מיקי) חיימוביץ': יוסי וולפסון, בבקשה.

יוסי וולפסון: השופט חשין לימד אותנו בפסק הדין המכונן שלו בנושא שחוק צער בעל חיים צריך להתפרש מנקודת המבט של בעל החיים, של הקורבן, ולא משנה מבחינת בעל החיים אם העבריין הוא צדיק, אם הוא סתם קמצן או - - -.

יוסי וולפסון: אחרי שנים של תמונות זוועה, אני לא רוצה לעשות תחרויות של סבל, אבל תשומת הלב שלנו צריכה להיות לתוכי שנמק לבד בכלוב כל החיים שלו בלי יכולת לפרוס כנפיים או לתרנגול בכלוב הובלה שנמצא בלי אור.

מיכל (מיקי) חיימוביץ': יש לנו תקלה בזום.

מיכל (מיקי) חיימוביץ': טל, אני רוצה שתשמעי קודם את הנתונים של מרכז המידע של הכנסת.

מיכל (מיקי) חיימוביץ': אני חושבת שהם ייתנו לנו בסיס טוב להמשך הדיון וחשוב שנשמע אותם קודם.

מיכל (מיקי) חיימוביץ': אלו נתונים ראשוניים, הם עדיין לא השלימו את הדוח שביקשתי מהם להכין.

רננה גוטרייך: כפי שאמרת, לבקשתך, בימים אלו אנו שוקדים על כתיבת מסמך מקיף בנושא אכיפת חוק צער בעלי חיים.

רננה גוטרייך: המסמך טרם הושלם להיום, אנו מקווים להציג אותו בקרוב.

רננה גוטרייך: רוב הנתונים כן הועברו לידינו ונציג כאן טעימה מהם.

רננה גוטרייך: במוקד עומד חוק צער בעלי חיים ומספר תקנות בנושא.

רננה גוטרייך: אציין שפנינו, בין היתר, גם למשטרה ולפרקליטות והם התייחסו לסעיף נוסף, סעיף 451 לפי חוק העונשין שעוסק בהיזק לבעל החיים.

רננה גוטרייך: הבעיה המרכזית שבה נתקלנו היא באמת ריבוי הגופים שאוכפים את הנושא הזה.

רננה גוטרייך: ישנם שלושה גורמים מרכזיים: משטרת ישראל, יחידת הפיצו"ח במשרד החקלאות ורופאים וטרינריים רשותיים, שמבחינה מקצועית כפופים למשרד החקלאות אך מועסקים על-ידי הרשויות המקומיות.

רננה גוטרייך: אכן, לפי אתר משרד החקלאות במידה ואדם חושד כי בעל חיים עובר התעללות הוא יכול לפנות לכל אחד משלושת הגורמים הללו.

רננה גוטרייך: נמסר לנו שכמחצית מהפניות שהגיעו למשרד החקלאות הגיעו דווקא מארגונים.

רננה גוטרייך: זה אולי איזושהי אינדיקציה לכך שיש פה איזשהו בלבול בקרב האזרחים בשאלה למי לפנות בכלל בנושא הזה.

רננה גוטרייך: זה גם החלק שהיה מורכב מבחינתנו ביצירת המסמך הזה כי נדרשה פנייה להרבה גורמים כשלכל אחד יש נתונים משלו והיה צריך לרכז אותם יחד.

רננה גוטרייך: החלטת הממשלה 833 שניתנה בשנת 2015 קבעה שצוות בין-משרדי יגבש נוהל מחייב להגברת התיאום ושיתוף הפעולה בין כלל הגורמים העוסקים בפיקוח ואכיפת תחום צער בעלי חיים, וכן להבהרת חלוקת העבודה והסמכויות בין הגופים.

רננה גוטרייך: מהמשרד נמסר שעבודת הצוות הבין-משרדי הסתיימה והדוח מצוי על שולחנו של היועץ המשפטי לממשלה.

מיכל (מיקי) חיימוביץ': הם היו אמורים תוך חצי שנה לתת וזה לקח חמש שנים.

רננה גוטרייך: נתונים על מפקחי יחידת הפיצו"ח: 62 מפקחים מוסמכים לאכיפת החוק כחלק מתחומי האכיפה בהם פועלת היחידה.

רננה גוטרייך: לפי החלטת הממשלה, יחידת הפיצו"ח תקצה שישה מפקחים ייעודיים לתחום הזה, ובאמת בפועל ישנם שישה מפקחים בתחום הזה, שניים בכל מרחב.

רננה גוטרייך: הם מוסמכים בכל הסמכויות לפי חוק צער בעלי חיים, וחלקם רק מוסמכים להטיל גם קנסות מינהליים.

מיכל (מיקי) חיימוביץ': את אומרת למעלה שיש 62 מפקחים ומפקחות, ומתוכם שישה הם ייעודיים לאכיפה.

מיכל (מיקי) חיימוביץ': אבל פיצו"ח זה מחלקה של בעלי חיים, לא?

לירון אדלר מינקה: לא, פיצו"ח היא מחלקה שנמצאת במשרד החקלאות ואחראית לאכיפה של הרבה חוקים של משרד החקלאות.

רננה גוטרייך: ממה שנמסר לנו, הם ייעודיים בכך שהם עוברים השתלמויות בנושא הזה.

רננה גוטרייך: לא ידוע לנו כמה בפועל מהעבודה של שישה מפקחים ייעודיים מתמקדת באמת דווקא בנושא אכיפת צער בעלי חיים.

רננה גוטרייך: זה נושא שצריך באמת לברר אותו.

רננה גוטרייך: השקופית הבאה עוסקת ברופאים הווטרינרים הרשותיים.

רננה גוטרייך: הוחלט שרק רופאים וטרינרים רשותיים יוכשרו ויוסמכו לאכיפת חוק צער בעלי חיים, בניגוד לתחומים אחרים בהם גם פקחים שהם לא בעלי סמכות יכולים לאכוף את החוק.

רננה גוטרייך: הרופא הווטרינר הרשותי נדרש גם להסמכה והכשרה.

רננה גוטרייך: נמסר לנו שיש כ-90 רופאים וטרינרים שעברו את ההכשרה הזו, מהם יש רק 16 רופאים וטרינרים מ-10 רשויות מקומיות היום שיכולים לאכוף את החוק.

רננה גוטרייך: נציין גם שאין להם כיום הסמכה להטלת קנסות מינהליים.

רננה גוטרייך: נמסר לנו שיש פיילוט שכן מנסים לאפשר להם את הסמכות הזו, אבל זה טרם בוצע.

מיכל (מיקי) חיימוביץ': מה המניעה שיהיו 90 ולא 16?

רננה גוטרייך: להבנתי, זה קודם כול הדרישות בחוק אכיפה סביבתית.

רננה גוטרייך: יש דרישה להכשרה ולהסמכה.

לירון אדלר מינקה: כל גורם שמוסמך לאכיפה צריך לעבור גם הכשרה בנושא האכיפה וגם צריך להסמיך אותו.

לירון אדלר מינקה: ההסמכה היא בדרך כלל על-ידי המשרד ובאישור המשטרה.

לירון אדלר מינקה: תהליך ההסמכה כנראה לוקח זמן.

לירון אדלר מינקה: צריך לברר למה הפער הוא כזה, אבל התהליך הוא שאנשים שמוסמכים לאכוף עוברים הכשרה ואחר כך הם צריכים להיות מוסמכים כדי שהם יוכלו לעבוד.

לירון אדלר מינקה: חשוב להגיד שקנסות מינהליים הם קנסות שאפשר לתת במקום.

לירון אדלר מינקה: כל עוד אין להם הסמכה כזו, הם יכולים רק לתפוס אולי או להגיש תלונות, לחקור את המקרה, אבל אין להם סמכות לתת קנס באותו מקום.

קטי קטרין שטרית: זה גם לא עניין של חוק עזר עירוני שמסמיך?

לירון אדלר מינקה: לא.

לירון אדלר מינקה: זאת אומרת, יכול להיות שיש מקומות שכן, אבל באופן עקרוני לפי חוק אכיפה סביבתית- סמכויות פקחים אפשר להסמיך פקחים ברשויות המקומיות.

לירון אדלר מינקה: זה פשוט תהליך שצריך לעבור אותו.

קריאה: ראשי הרשויות צריכים להסמיך ולתת אישור גם לווטרינרים.

קטי קטרין שטרית: זה גם עניין של גודל רשות.

קריאה: זה לא משנה, זה בקושי זז.

לירון אדלר מינקה: זה לא חובה בכל הרשויות.

רננה גוטרייך: כפי שאמרתי קודם, פנינו לכמה וכמה גורמים.

רננה גוטרייך: נציג פה ממש טעימה.

רננה גוטרייך: קצת נתוני משטרה: כמו שאמרתי, המשטרה התייחסה גם לחוק צער בעלי חיים וגם לסעיף נוסף - 451.

רננה גוטרייך: יש לנו אפשרות גם לפצל ביניהם ולהראות לכם רק מה בחוק צער בעלי חיים ומה בסעיף 451, אבל במסגרת הזו נתייחס לשניהם כמכלול.

רננה גוטרייך: קודם כול, יש פה את מספר התיקים שנפתחו בחמש השנים האחרונות שכוללים או עבירת חוק צער בעלי חיים או עבירה לפי סעיף 451.

רננה גוטרייך: אתם יכולים לראות פילוח לפי שנים.

רננה גוטרייך: חשוב לציין שהתיקים האלו כוללים את העבירה הזו אבל ישנן גם עבירות נוספות בתיקים האלה.

רננה גוטרייך: סך הכול, 1,982 תיקים בחמש השנים האחרונות.

רננה גוטרייך: ביקשנו גם נתונים על בעלי חיים שנכללו בתיקים האלה.

רננה גוטרייך: להפתעתנו, נמסרו לנו נתונים רק ביחס ל-53 תיקים בלבד.

רננה גוטרייך: נמסר לנו שזה נובע מאי-הזנה של הנתונים.

רננה גוטרייך: זה אומר שקשה פה לקבל איזושהי תמונה.

מיכל (מיקי) חיימוביץ': אי-הזנה של הנתונים?

מיכל (מיקי) חיימוביץ': כלומר, זה לא ממוחשב?

מיכל (מיקי) חיימוביץ': אין שום מאגר מידע?

רננה גוטרייך: במשטרה, כן.

רננה גוטרייך: לא מכניסים את הנתון הזה.

רננה גוטרייך: הנתון הזה לא יכול לתת לנו סיוע בשביל למקד את האכיפה.

רננה גוטרייך: ביקשנו גם התייחסות לשאלה בכמה תיקים מתוך 1,982 התיקים האלה, עבירות פגיעה בבעלי חיים היו עבירה ראשית.

רננה גוטרייך: מה שרואים כאן זה לא הנתון הנכון, סליחה.

רננה גוטרייך: אנחנו נתקן את השקף הזה, זה יצא הפוך.

רננה גוטרייך: זה אמור להיות הפוך.

רננה גוטרייך: ברוב המקרים דווקא כן העבירה הראשית עוסקת בתחום הזה.

רננה גוטרייך: כ-80% מהמקרים זה עבירה ראשית.

רננה גוטרייך: מבחינת סטטוס התיקים שנפתחו בחמש השנים האחרונות, 82% מהתיקים נגנזו.

רננה גוטרייך: יש גם פילוח של יתר הדברים, אבל זה הנתון הבולט ביותר.

מיכל (מיקי) חיימוביץ': בעיניי, זה השקף החשוב ביותר.

מיכל (מיקי) חיימוביץ': בואי נתעכב עליו.

לירון אדלר מינקה: את יודעת להגיד למה?

רננה גוטרייך: אנחנו יודעים להגיד שמתוך אותם תיקים שנגנזו, 41% מתוך התיקים האלה שנגנזו, הסיבה לכך היא עבריין לא נודע.

רננה גוטרייך: אנחנו גם יודעים שסיבה נוספת לגניזה שלהם היא חוסר ראיות – 31% מתוך התיקים שנגנזו.

לירון אדלר מינקה: אלו נתונים מהמשטרה?

רננה גוטרייך: כן, כל מה שאני מציגה כרגע זה מהמשטרה.

לירון אדלר מינקה: זה לא של הפיצו"ח.

רננה גוטרייך: אנחנו נציג את כל הנתונים, זה רק חלק נבחר.

רננה גוטרייך: נשמח להרחיב ולהביא את כל מכלול הנתונים בהקשר הזה במסמך.

עידן דביר: התרגום של חוסר ראיות אומר שהמשטרה לא חוקרת.

עידן דביר: בואו לא נתבלבל, זה האכיפה של המשטרה.

רננה גוטרייך: מבחינת נתוני חשודים – אנחנו יודעים שב-1,982 התיקים האלה יש 1,284 חשודים.

מיכל (מיקי) חיימוביץ': האם תוכלו לתת פילוח לפי שנים?

מיכל (מיקי) חיימוביץ': אתם נותנים בנק של חמש שנים וזה לא נותן אפשרות לראות האם יש שינוי או מגמות במהלך השנים.

רננה גוטרייך: כן.

רננה גוטרייך: במסמך עשינו את זה, פה ניסינו לתמצת - מאה אחוז.

רננה גוטרייך: רואים שכשני שליש מהחשודים מוגדרים יהודי או לא ידוע, וכשליש מתוכם מוגדרים לא יהודי.

רננה גוטרייך: מבחינת גיל – כ-15% הם קטינים.

רננה גוטרייך: מבחינת כתבי אישום – פה כן חילקנו לפי שנים, ואפשר לראות שבסך הכול הוגשו בשנים האלה 201 כתבי אישום.

רננה גוטרייך: יש פה חלוקה לפי שנים.

מיכל (מיקי) חיימוביץ': בחמש שנים.

רננה גוטרייך: כן.

רננה גוטרייך: שוב, זה כולל את שתי העבירות:

רננה גוטרייך: גם סעיף 451 וגם חוק צער בעלי חיים.

רננה גוטרייך: מבחינת נתוני ההרשעה והזיכוי – חשוב לי לסייג ולומר שהתיקים האלה כוללים כמה עבירות כך שקשה ללמוד מהרשעה או מזיכוי או אפילו מהעונש על עונש שניתן ישירות דווקא על עבירה של צער בעלי חיים כי העבירות האלה הרבה פעמים לא באות לבד.

רננה גוטרייך: בכל זאת, כן הבאנו פה נתונים לגבי ההחלטות שכללו גם את העבירות האלה, וב-77% מהן הייתה הרשעה.

רננה גוטרייך: מבחינת עונשים ב-153 ההחלטות האלה - 84 החלטות כללו מאסר בפועל, 114 החלטות כללו מאסר על תנאי, 71 החלטות כללו קנס.

רננה גוטרייך: כמובן שיכולה להיות חפיפה כי כל החלטה יכולה גם לכלול כמה עונשים.

מיכל (מיקי) חיימוביץ': תבהירי את הסוגיה הזו שישנם כמה סעיפים.

מיכל (מיקי) חיימוביץ': את אומרת שיכול להיות שאדם היכה גם את בת זוגו ואת הכלב, ובסוף כל העבירות ייכנסו לתוך פסק הדין?

רננה גוטרייך: כן, העונש יתייחס לכולם.

רננה גוטרייך: אנחנו צריכים לברר עד תום את הסוגיה האם יש דרך לזקק את נושא צער בעלי חיים פה, אבל כרגע בנתונים שלנו זה דבר שהוא בעייתי.

עידן דביר: לפי השקף הקודם, מתוך כל כתבי האישום, 6% עברו לטיפול פרקליטות ותביעות, מתוך 1,600 תיקים.

עידן דביר: זאת אומרת, שרק ב-6%, בהנחה שהפרקליטות והתביעות הגישו כתבי אישום בכולם, אז רק מתוך זה זו הייתה העבירה העיקרית של פגיעה בבעל חיים.

עידן דביר: זאת אומרת, כל ה-203 התיקים הנוספים שראינו קודם שזה היה עבירה, רובם זה עבירה נלווית.

עידן דביר: אין כמעט עבירות או המדיניות של העמדה לדין היום בגופי האכיפה, לא רק ברמת המשטרה אלא גם ברמת הפרקליטות, זה לא להגיש כתבי אישום כשהעבירה היחידה היא התעללות.

עידן דביר: אגב, אנחנו רואים פה בשקף צו דרכי טיפול והליכים שמסתיימים ללא הרשעה, האחוזים של זה ביחד בהליך הפלילי אומרים שגם התייחסות בתי המשפט לעבירה הזו היא התייחסות סלחנית.

מיכל (מיקי) חיימוביץ': למרות נתוני ההרשעה הגבוהים?

עידן דביר: אני מצטער, נתוני ההרשעה במדינת ישראל הם הרבה מעל 90%.

עידן דביר: נתוני ההרשעה פה ביחס לעבירות אחרות הם נמוכים מאוד מאוד מאוד.

עידן דביר: זאת אומרת, יש לנו פה בעיה לאורך כל הדרך, החל משלב החקירה, דרך שלב ההחלטה האם להעמיד לדין, דרך היחס של השופטים לגבי השאלה האם בכלל להרשיע, והעבירה הרביעית שלדעתי אין נתונים לפי מה ששמעתי קודם זה רמת הענישה בפסיקה שהיא מקלה.

מיכל (מיקי) חיימוביץ': יש לכם נתונים על העונשים שהוטלו?

רננה גוטרייך: כן, הבאנו לפה רק שלושה עונשים שהוטלו אבל יש לנו יותר עונשים.

רננה גוטרייך: נציג לכם את כל מה שיש לנו.

בן ארי: מאוד קשה להפריד בעונשים כיוון שמדובר בהרשעה שהרבה מאוד פעמים - - -

מיכל (מיקי) חיימוביץ': זו הרשעה מורכבת עם הרבה מאוד סעיפים.

עידן דביר: התעללות בבעל חיים ספציפית בלי עבירה נוספת, כמעט לא מובילה לענישת מאסר ארוכה בפועל.

עידן דביר: אין כזה דבר, אין מקרה אחד שהצלחנו לאתר.

רננה גוטרייך: האמת היא שניסינו לקבל את הנתונים האלו.

רננה גוטרייך: אתמול בערב הועברו אלינו איזשהם נתונים כשהעבירה הזו טהורה.

רננה גוטרייך: אנחנו צריכים עדיין לעמוד על המשמעות של זה.

רננה גוטרייך: אם יהיו באמת ממצאים משמעותיים פה כמובן נציג לכם את זה בפעם הבאה.

רננה גוטרייך: קיבלנו גם נתוני קנסות.

רננה גוטרייך: לא אכנס לזה, אבל גם כאן נתוני הקנסות של המשטרה קצת מורכבים.

רננה גוטרייך: למרות שביקשנו, אנחנו לא קיבלנו נתוני גבייה של הקנסות האלה.

רננה גוטרייך: אינדיקציה אפשרית לגבייה זה השקף הבא, זה הכנסות הקרן למען בעלי חיים שאמורות לנקז את כל ההכנסות מקנסות וגזרי דין.

רננה גוטרייך: התרשמנו ששיעור הגבייה מאוד נמוך.

רננה גוטרייך: אם משווים את זה לקנסות שניתנו על-ידי משרד החקלאות, זה מגיע ל-57% מסכום של הקנסות שהוטלו על-ידי משרד החקלאות, וזה בלי גזרי הדין וכו'.

מיכל (מיקי) חיימוביץ': כשאין גבייה, אין באמת הרתעה.

מיכל (מיקי) חיימוביץ': אם אדם מקבל קנס והוא לא עושה איתו כלום ואף אחד לא עושה לו שום דבר כשהוא לא משלם את הקנס, אז למה שישלם אותו ולמה שבפעם הבאה שלא יעשה אותו הדבר?

רננה גוטרייך: כאמור, נשמח להציג את הנתונים בקרוב.

מיכל (מיקי) חיימוביץ': אנחנו מחכים בקוצר רוח לדוח המלא, נשמח.

מיכל (מיקי) חיימוביץ': טל גלבוע, יועצת ראש הממשלה, בבקשה.

טל גלבוע: לפני ארבעה חודשים ראש הממשלה מינה אותו להיות אחת מהיועצות.

טל גלבוע: יש לו אופציה למנות יועצים לנושאים שונים, והוא החליט שאחד מהנושאים יהיה זכויות בעלי חיים.

טל גלבוע: במשך שנה וחצי אני יושבת על הווריד של לשכת ראש הממשלה בהצפת הנושא הזה כפעילה בנושא למעלה מעשר שנים.

טל גלבוע: אני רואה את השקפים האלה ואני חושבת שאני נמצאת ברף העמדות לדין שם.

טל גלבוע: נעצרתי 14 פעמים והוגשו נגדי ארבעה כתבי אישום על עזרה לבעלי חיים.

טל גלבוע: זאת אומרת, המצב בישראל היה כל כך הפוך לעומת המצב שאנחנו רואים היום.

טל גלבוע: אני הייתי מוכנה לשלם אחרי שנים של תלונות ליחידת הפיצו"ח, עם אפס עשייה.

טל גלבוע: לא מספר תלונה, לא סגירה – אפס עשייה.

טל גלבוע: אני מדברת על התעללות.

טל גלבוע: הייתה פה פעילה שהשתמשה בעשייה שלי, אבל עם כל הכבוד, אנחנו נכנסו למשקים פעם אחר פעם ולא הייתה הרתעה או אכיפה.

טל גלבוע: אני עובדת צמוד למשטרה וליחידת הפיצו"ח, ואני חייבת להגיד שבחודשים האחרונים יש חד-משמעית אכיפה טובה יותר, גם אם אנחנו לא רואים עכשיו איזושהי הצלחה פנומנלית.

טל גלבוע: אני לא יכולה להגיד: אפס, אפס, אפס, כי בארבעה וחצי חודשים שאני בתפקיד אני רואה השתדלות גדולה מאוד, גם של רואי קליגר מיחידת הפיצו"ח וגם של מדור הגנת הסביבה והחי במשטרה עם סגן ניצב לנקרי, שעכשיו יש לו עוזר חדש.

טל גלבוע: הם עוזרים ועונים מייד.

טל גלבוע: ברמה האישית, עם כל הכבוד לכלבים ולחתולים במדינת ישראל, מי שסובל מאפס אכיפה ואפס לחץ ציבורי הם בעלי החיים במשקים.

טל גלבוע: הסיפור הוא לא רק יחידת הפיצו"ח, אלא זה שאין תקנות היום להחזקת עופות במדינת ישראל, אין תקנות להובלה, המשלוחים החיים ממשיכים ואנחנו לא מצליחים להתקדם עם זה, זה שעכשיו משרד החקלאות מכניס פטמים לכלובים.

טל גלבוע: רצינו לקיים דיון פה על הנושא הזה, הוא עדיין לא עלה לדיון.

טל גלבוע: פטמים בכלובים זה לא כלב אחד בבת ים, אנחנו מדברים עכשיו על 200,000 כאלה ו-9 מיליון תרנגולות שצריך לעזור להם לצאת מהכלובים.

טל גלבוע: הסיפור של משרד החקלאות הוא סיפור הרבה יותר מרכזי מאותה אכיפה.

טל גלבוע: בעקבות העשייה הזו, במשרד ראש הממשלה ובהתאם להחלטה - - -

מיכל (מיקי) חיימוביץ': איפה היה משרד החקלאות בעשר השנים האחרונות?

טל גלבוע: אני לא יודעת איפה היה משרד החקלאות בעשר השנים האחרונות, אני לא ישבתי - - -

מיכל (מיקי) חיימוביץ': אני רואה לאן את דוחפת את זה, ואני אומרת: טל, בואי נהיה הוגנות.

טל גלבוע: את לא יודעת לאן אני דוחפת את זה, אני הוגנת ולכן אני אומרת את מה שאני אומרת.

טל גלבוע: אני יודעת שעכשיו זה ממש יהיה מגניב שכולנו ניכנס במשטרה וביחידת הפיצו"ח.

טל גלבוע: הנהנת כשאמרתי שאתה מרגיש שינוי, לא?

עידן דביר: לא, לצערי.

טל גלבוע: לא הנהנת.

טל גלבוע: אני חייבת להגיד חד-משמעית, כל תלונה, ולא רק תלונה שאני מגישה.

טל גלבוע: עם כל הכבוד, אני רואה מאמץ מאוד מאוד רציני בנושא הכלבים והחתולים, אבל בעלי החיים במשקים נשארים מופקרים.

טל גלבוע: בהתאם להחלטת ועדת לוקר, לפני חודש וחצי ראש הממשלה החליט שמנכ"ל משרד ראש הממשלה ימנה את הצוות הבין-משרדי בנוגע לאכיפת חוק צער בעלי חיים.

טל גלבוע: עמדת המשרד היא שחוק צער בעלי חיים לא יכול להיאכף על-ידי משרד החקלאות.

טל גלבוע: משרד החקלאות נגוע בניגודי עניינים.

טל גלבוע: אנחנו יודעים כבר שהרשויות לא עובדות כמו שצריך, יחידות האכיפה לא עובדות כמו שצריך, גם בגלל דברים שקורים בתוך הגופים במשרד החקלאות כשזה לא מדבר עם זה, ההוא לא סבבה עם זה, עושים אחד לשני דווקא, ואי-אפשר לעשות את זה.

טל גלבוע: נתנו פה כדוגמה את רשות הטבע והגנים תחת המשרד להגנת הסביבה שעושים עבודה מעולה, שוב, כמו שגיב אמר.

טל גלבוע: אני לא מסכימה עם ירי בעורבים ובכלבים שהם עושים, אבל בנושא אכיפה הם עושים עבודה מעולה.

טל גלבוע: הצוות יתכנס ב-21 באוקטובר, וזה נקבע עוד לפני המקרה של הכלב.

טל גלבוע: אנחנו מתכוונים להזמין את כל משרדי הממשלה, נציגים מהמשרדים הרלוונטיים, ולראות איך אנחנו מתקדמים.

טל גלבוע: היום אני נמצאת במשרד ראש הממשלה, אבל עשר שנים אני פעילה ברחובות, ואנחנו חד-משמעית מרגישים שאין עבודה ושאין מספיק עשייה.

טל גלבוע: היא לא מתורגמת לציבור.

טל גלבוע: אני רוצה לבקש מכם דבר אחד.

טל גלבוע: אתם אנשים חזקים, אושיות רשת.

טל גלבוע: אני אוהבת את מישל אהבת נפש.

טל גלבוע: אנחנו מכירים כבר שנים ועובדים יחד.

טל גלבוע: ביום חמישי הלכתי לחלץ פיטבול שאנשים החליטו שהוא מורעב – סוס, כן?

טל גלבוע: אנשים החליטו שהם חותכים לו את הגדר כי הבן-אדם מרעיב את הכלב.

טל גלבוע: זה היה בכפר סבא, במקום בו אני מתגוררת.

טל גלבוע: בהתחלה פחדתי משום שלא ידעתי מיהו הבן-אדם.

טל גלבוע: הגעתי למקום והסתבר לי שהבן-אדם הוא בעלי צמיגי ליס בכפר סבא שאצלו אני מתקנת פנצ'רים.

טל גלבוע: תמיד יש אצלו אוכל לחתולים והוא תמיד דואג לבעלי חיים.

טל גלבוע: האזור שיש לכלב להסתובב בו הוא שליש חצר שלי, ויש לי חצר של 700 מטר.

טל גלבוע: לגבי המקרה השני שפורסם - ביום שישי בערב אני הזנקתי את המשטרה גם לשם, לגבעת אולגה, עם שם של אדם ורחוב, הגיעו רכבים.

טל גלבוע: מקרה שלישי - לא הגיעו אנשים.

טל גלבוע: אני שלחתי מייד את הווטרינר הרשותי כי זה אסיר משוחרר על רצח, ואני לא רוצה לחשוב מה היה קורה אם היו מגיעים לשם אנשים.

טל גלבוע: אנחנו לא יודעים עם מי אנחנו מתעסקים, אסור שיקרה אסון.

טל גלבוע: אתם יושבים פה ואומרים מתוך אחריות שלא לקחת את החוק לידיים.

טל גלבוע: אתם לא תהיו בכל מקרה ואתם חייבים לשים דגש על הדבר הזה.

טל גלבוע: נושא בעלי החיים הוא כמו רימון רסס שעף בין משרדי הממשלה, אחד זה המשטרה, אחד זה יחידת הפיצו"ח.

טל גלבוע: תשאלו עכשיו כל אדם ברחוב למי פונים כשיש התעללות בבעלי חיים ותראו שאין אדם אחד שיודע להגיד בכלל את המילים "יחידת הפיצו"ח".

טל גלבוע: מי מכיר אותם?

עידן דביר: יגידו: מישל ודניס.

טל גלבוע: יגידו מישל ודניס, אבל קודם כול יגידו לך משטרה.

טל גלבוע: יש לנו היום 300 וטרינרים רשותיים.

טל גלבוע: כפי שאמרתן, 16 וטרינרים רשותיים מוסמכים היום לאכוף את חוק צער בעלי חיים.

טל גלבוע: הווטרינר הרשותי מכיר את המרקם התרבותי של האזור ואת האנשים יותר מיחידת הפיצו"ח והמשטרה.

טל גלבוע: הם אלו שצריכים להיות מוסמכים.

טל גלבוע: דיברתי בשבוע שעבר עם אבי צרפתי, יושב-ראש השירותים הווטרינרים.

טל גלבוע: ביקשתי גם ממשרד החקלאות להתחיל לעשות הסמכות.

טל גלבוע: כל קורס שנפתח בנוגע להסמכות של וטרינרים רשותיים מתמלא תוך דקה.

טל גלבוע: הם רוצים לעשות את זה, תנו להם את הכוח.

טל גלבוע: חד-משמעית, יש היום מוקד, וחשוב להגיד את זה.

טל גלבוע: לציבור הרחב ולכל מי ששומע אני רוצה להגיד שאם יש התעללות בבעלי חיים אז דבר ראשון או וטרינר רשותי או משטרה או יחידת הפיצו"ח.

טל גלבוע: ליחידת הפיצו"ח יש מוקד שעובד 24/7.

טל גלבוע: אם הוא לא עובד, תמיד המייל והפלאפון שלי פתוחים.

טל גלבוע: אני תמיד אומרת לפנות אליי.

טל גלבוע: אני מטפלת בעשרות מקרים ביום.

טל גלבוע: אני לא רוצה להיות יחידת האכיפה כמו שהם לא צריכים יחידות האכיפה.

טל גלבוע: ליחידות האכיפה יש את הכוח, ואנחנו כאזרחים צריכים לעזור להם כדי שיהיה להם הכוח ולדרבן אותם לעשייה נכונה וטובה.

טל גלבוע: לסיכום, יש הרבה מאוד עבודה.

טל גלבוע: יחד עם זאת, מהמקום שאני נמצאת אני מלאת תקווה שהמצב ישתנה – חד-משמעית.

מיכאל טרוני: אנחנו באמת לא רוצים לקחת את החוק לידיים ובכלל לא לקחנו את החוק לידיים.

מיכאל טרוני: עשינו פעילות שהיינו חייבים לעשות.

מיכאל טרוני: אגיד לך את האמת, למרות שהמקרה הזה של האסיר המשוחרר יכול לגרום למשהו נורא כבד במדינה, זה לא יעצור אותי בפעם הבאה מללכת לבית של מישהו ולקחת לו את הכלב.

מיכל (מיקי) חיימוביץ': אני חייבת להודות, אני עדיין על בסיס יום יומי אני מקבלת תלונות של אנשים שפנו לפיצו"ח ולא קיבלו מענה, ומקרים שבהם הפיצו"ח הגיע ומול תלונות מאוד מאוד קשות לא - - -

טל גלבוע: חברת הכנסת חיימוביץ', אם את חושבת שאני יושבת פה ומגינה על הפיצו"ח – זו לא העמדה שלי.

טל גלבוע: שגיב דיבר על הבג"ץ של תנו לחיות לחיות.

טל גלבוע: הבג"ץ הזה היה עם התלונות שלנו מעמותת קירות שקופים.

טל גלבוע: אותי לא צריך לשכנע.

טל גלבוע: יחד עם זאת, יש היום חוק החזקת כלב.

טל גלבוע: אני לא אחזיק ככה כלב בחיים וגם את לא וגם לא דניס ומישל, ולא אף אחד אמיתנו, אבל זה החוק.

טל גלבוע: גם אם אדם פונה היום ליחידת הפיצו"ח ואומרים לו: מצטערים, אין לנו מה לעשות, אז עם כל הכבוד או שאנחנו לוקחים את החוק לידיים או שלא.

טל גלבוע: מה שכן, אני חייבת להגיד שגם הצעת חוק כזו הולכת לעלות.

טל גלבוע: אנחנו הולכים לשנות את תקנות החזקת הכלבים.

טל גלבוע: את זה משרד החקלאות היה אמור לעשות בתקנות שלו, אבל אם זה לא יעבור דרך משרד החקלאות, אנחנו נעזור להם.

מיכל (מיקי) חיימוביץ': תודה, יפה.

מיכל (מיקי) חיימוביץ': סגן ניצב מאיר לנקרי, ראש מדור הגנת הסביבה במשטרת ישראל, בבקשה.

אמיר בלכר: שלום, מדבר אמיר.

אמיר בלכר: אני מחליף את לנקרי.

אמיר בלכר: אני אמיר בלכר ואני הסגן של לנקרי וקצין צער בעלי חיים יחידי במשטרת ישראל.

מיכל (מיקי) חיימוביץ': למה סגן נציב מאיר לנקרי לא מצא לנכון להיות איתנו כאן היום כאחראי על התחום הזה?

אמיר בלכר: הוא בלוויה.

מיכל (מיקי) חיימוביץ': אין לי מה להגיד.

אמיר בלכר: יש לנו פה מדור שממומן על-ידי המשרד להגנת הסביבה, שמתעסק גם בעבירות איכות הסביבה, פסולת וניקיון, וכמובן יש אותי בנושא צער בעלי חיים.

אמיר בלכר: יש לנו גם תובעת בלה"ב שהמשרד להגנת הסביבה מממן, שאחראית על נושא הגנת הסביבה בכלל וגם על נושא צער בעלי חיים.

מיכל (מיקי) חיימוביץ': תובעת אחת?

אמיר בלכר: יש תובעת אחת שהיא תובעת משטרתית, אבל יש מאחוריה את כל לה"ב שנותן לה גב ומענה במידה ונמצאים בחופש וכד'.

מיכל (מיקי) חיימוביץ': היא איתנו בזום, נפנה אליה עוד מעט.

מיכל (מיקי) חיימוביץ': למעשה, המדור בנוי מסגן ניצב לנקרי, ממך ומהתובעת?

אמיר בלכר: יש צוות של שוטרים בשטח שמתעסקים בהגנת הסביבה, רעש ופסולת, ואני מתעסק בנושא צער בעלי חיים.

מיכל (מיקי) חיימוביץ': כמה תלונות התקבלו במשטרת ישראל בשנתיים האחרונות על עבירות צער בעלי חיים?

אמיר בלכר: בממוצע יש 300 – 400 תלונות.

אמיר בלכר: שלחנו נתונים לנציגה שהציגה קודם את כל התלונות האלה ואת כל הנתונים.

אמיר בלכר: אנחנו גם מעדכנים אתכם, את ועדת הכנסת, גם לגבי תלונות, כתבי אישום, אירועים, שיטות פעולה.

אמיר בלכר: למעשה, אנחנו שולחים לכם כל מה שאתם מבקשים בחפץ לב.

אמיר בלכר: אנחנו מכירים את הנתונים גם אצלנו.

אמיר בלכר: אני רוצה להתייחס למקרה של הכלב בבת ים.

אמיר בלכר: אנשים זורקים עובדות, וכל אחד מזווית ראייתו.

אמיר בלכר: נכון, זה אירוע קשה.

אמיר בלכר: כשרואים בדיעבד את כל מה שהיה כמובן נכנסים ללחץ ואומרים שהמשטרה לא מטפלת.

אמיר בלכר: ברוך השם, אנחנו מצוידים במצלמות גוף.

אמיר בלכר: אני בדקתי את הסרט על מצלמת הגוף של השוטר.

אמיר בלכר: ראינו באמת מה היה אופן הטיפול של השוטר בשעה אחת-עשרה בבוקר.

אמיר בלכר: אני יכול לומר לך שכל אחד מאיתנו, גם שוטר מקצוען וגם שוטר לא מקצוען, שלא הגיעו לידיו הסרטים, היה מתרשם באותה רמה שתכלס לא היה מדובר באותו רגע, באותם נתונים שהיו בו לשוטר, שיש משהו חריג מיוחד.

אמיר בלכר: הוא עשה מאמץ אדיר גם להשיג את הווטרינר העירוני שלא ענה לו באותו רגע וגם להגיע לכלב שלא היה בבית החשוד באותו רגע.

אמיר בלכר: הוא עשה הליכה עם החשוד.

אמיר בלכר: החשוד הפקיד את הכלב בידי שכנה שגרה במרחק 200 – 300 ממנו והוא הלך איתו במיוחד כדי לראות את הכלב.

אמיר בלכר: אני יכול להגיד חד-משמעית שהכלב היה נראה עליז, שמח וקפץ בשמחה על החשוד.

אמיר בלכר: הכלב לא יכול לדבר ולתאר מה היה.

אמיר בלכר: השוטר התרשם, ממה שהוא היה יכול להתרשם, שסך הכול אין עבירה.

אמיר בלכר: כמובן אחר כך הגיעו הסרטים.

אמיר בלכר: אם הם היו מגיעים אליו בזמן אמת הוא היה יכול להתרשם אחרת, אבל לא זה המצב.

אמיר בלכר: לכן, מבחינת הפעולה הראשונית אני יכול להגיד לכם שבאמת נעשה מאמץ והטיפול של השוטר באותו אירוע היה בערך 40 דקות – משהו לא כל כך פשוט.

אמיר בלכר: שוחחתי אחר כך אישית עם השוטר בטלפון, והשוטר בהחלט היה מטפל אחרת אם הוא היה יודע יותר נתונים.

אמיר בלכר: טיפול באירוע הוא כמו משחק שחמט, הלוח משתנה כל הזמן.

אמיר בלכר: כל פעם יש מצב חדש ועל פי המצב החדש והנתונים הידועים לשוטר, שגם יכול לטעות, אבל הוא לא טעה במקרה שלו, הוא יכול להגיע למסקנות אחרות לגמרי.

אמיר בלכר: אפשר לומר שהוא הראה גם הרבה אכפתיות בטיפול.

אמיר בלכר: חוץ ממה שהשוטר רשם, באמת רואים ממצלמת הגוף שהשוטר עשה מאמצים להגיע לנתונים הכי טובים שהוא יכול להגיע במצב הנתון.

אמיר בלכר: אחר כך הגיעו כמובן הסרטים.

אמיר בלכר: טל גלבוע ישר עדכנה אותי והקפצנו את מרחב איילון.

מיכל (מיקי) חיימוביץ': אני לא הולכת לנסות לערוך פה חקירה, אבל התלונה למשטרה הייתה עם מידע שהוא מכה את הכלב, נכון?

מיכל (מיקי) חיימוביץ': זה מאתי אלטמן, היא ידעה על ה - - -

אמיר בלכר: אני גם לא יודע כמה מותר לי לחשוף, אני אגיד רק בכמה מילים.

אמיר בלכר: השוטר בשטח במידה מסוימת - - -

מיכל (מיקי) חיימוביץ': אני מעדיפה שנעבור למישור העקרוני, אנחנו לא שומעים אותך טוב.

טל גלבוע: חשוב לי להגיד שאנחנו מתעסקים שעכשיו בהסגר הביתי.

טל גלבוע: החוק שעלה הוא חוק מעולה.

טל גלבוע: אנחנו רואים איך אנשים משתמשים בנקמה, שכן נגד שכן, הכלב נשך אותי, ומייד מכניסים אותו.

טל גלבוע: אלה המקרים שאסור שיקרו לנו.

טל גלבוע: אני עברתי לשכונה דתית עם שישה כלבים והשכנים שלי לא אהבו את זה.

טל גלבוע: הם הגישו נגדי תלונה במשטרה על התעללות בכלבים.

טל גלבוע: השוטר שהגיע התחיל לצחוק כי הוא ראה מול מי הוא עומד.

טל גלבוע: אבל מה מצפים?

טל גלבוע: אני לא עומדת לעמדתם בגלל שהיום אני איזה שוטרת – ממש לא.

טל גלבוע: באמת חשוב לנו לחשוב על כל ההשלכות.

טל גלבוע: אגב, במקרה של הכלב באשדוד שהושאר כשהוא קשור, לא היה צריך מתלונן.

טל גלבוע: מוגש כתב אישום, הכול בסדר.

טל גלבוע: חשוב ביותר לדבר על המקרה באשדוד כי הוגשה תלונה בשתים-עשרה בלילה ורק בבוקר הגיעו לחלץ אותו.

מיכאל טרוני: המקרה באשדוד הוא המקרה הכי מזעזע שהיה.

טל גלבוע: שכנים חייבים להיות ערניים.

טל גלבוע: אם הגשתם תלונה בשתים-עשרה בלילה ואף אחד בשעה שתים עשרה וחצי - - -

מיכל (מיקי) חיימוביץ': בואי לא נאשים את השכנים.

טל גלבוע: חס וחלילה.

טל גלבוע: אני רק אומרת, עשיתם עבודה מצוינת, תמשיכו.

טל גלבוע: גם שם היה אותו סיפור עם התלונה כי אמרו: נקשר כלב.

עידן דביר: המשטרה מוסמכת לפי חוק.

עידן דביר: היא לא צריכה תלונה, היא רשאית להתחיל לחקור.

טל גלבוע: אתה צודק, חד-משמעית.

טל גלבוע: אין צורך גם במתלונן לצורך העניין, אין דבר כזה.

עידן דביר: נכון.

מיכל (מיקי) חיימוביץ': האם אתה יכול להגיד לנו לגבי המקרה באשדוד?

מיכל (מיקי) חיימוביץ': שם לא היה ספק כי רואים כלב קשור בצווארו.

מיכל (מיקי) חיימוביץ': למה לקח למשטרה כל כך הרבה זמן להגיב שם?

אמיר בלכר: באשדוד אני לא יודע שהמשטרה קיבלה את ההודעה, אני יודע שההודעה הגיעה לעירייה.

אמיר בלכר: המשטרה קיבלה את ההודעה רק בבוקר, אז זה כבר אירוע אחר לגמרי.

אמיר בלכר: בבת ים השוטר דיבר גם עם המודיעה.

אמיר בלכר: כשהמודיעה התקשרה 100 ודיווחה על האירוע, היא לא אמרה שהיא מכירה באופן אישי ושהיא הייתה בת זוגו של הבחור החשוד.

אמיר בלכר: אבל כשהשוטר דיבר איתה וגם עם החשוד, הוא הבין שהם בני זוג.

אמיר בלכר: לכן, היה נראה שיש שם משהו שהוא קצת יותר נקמני ואישי.

אמיר בלכר: הוא באמת היה אישי, רק הפוך ממה שהשוטר הבין, אבל נקמני אישי, כשפעם אחת היא לא אומרת מידע שהוא מאוד חשוב למוקד 100, ורק אחר כך כשהשוטר מברר הדברים האלו עולים, שהם למעשה בני זוג לשעבר ושיש כנראה משהו מאחורי הקלעים.

אמיר בלכר: זה גם כן הוסיף מבחינת השוטר.

מיכל (מיקי) חיימוביץ': בשני הסיפורים רואים שאין מקום אחד שמרכז את הנושא הזה.

מיכל (מיקי) חיימוביץ': אותם שכנים באשדוד פנו לעירייה, והם לא יודעים למי לפנות.

מיכל (מיקי) חיימוביץ': הבעיה היא שאין כתובת אחת במדינת ישראל שיודעים שאליה פונים במקרה של התעללות בבעלי חיים.

מיכל (מיקי) חיימוביץ': אנשים פונים לעירייה, למשטרה, למשרד החקלאות, לפיצו"ח, והבעיה היא שהם לא יודעים למי לפנות.

אמיר בלכר: זה לא קורה רק בנושא בעלי חיים אלא גם בנושאים אחרים כמו: רעש וניקיון.

אמיר בלכר: יש עוד עבירות שבהן פונים או לעירייה או למשטרה וכל אחד מטפל במה שהוא מקבל.

אמיר בלכר: אם היה באמת מרכז מידע על ארגוני משותף לכל העבירות למיניהן וכל אחד היה יודע על תלונה שבה מטפל מישהו אחר, זה היה אולי פותר את הבעיה.

אמיר בלכר: אני לא יודע אם חיבור כל הסמכויות לגוף אחד פותר את הבעיה כי עדיין צריך לפעמים את אותה סמכות לכמה גופים.

מיכל (מיקי) חיימוביץ': צריך מוקד אחד.

מיכל (מיקי) חיימוביץ': כמו שיש מוקד 100, ישנו מוקד לבעלי חיים שמחליט למי הוא מעביר את זה.

מיכל (מיקי) חיימוביץ': מה הבעיה?

מיכל (מיקי) חיימוביץ': קטי פיאסצקי מעיריית בת ים רוצה להתייחס לסוגיה של הווטרינר הרשותי כי היא חברת מועצה והיא טיפלה בעניין.

מיכל (מיקי) חיימוביץ': בבקשה, בקצרה.

קטי פיאסצקי: אני רואה שכותבים בהערות: למה לא פנו לווטרינר הרשותי?

קטי פיאסצקי: זו אחת הבעיות שאנחנו צריכים להעלות כאן.

קטי פיאסצקי: ראשית, הווטרינרים הרשותיים עובדים באחוז משרה שמשתנה מרשות לרשות, בלי קשר לגודל הרשות ולכמות בעלי החיים שבה.

קטי פיאסצקי: טל נמצאת כאן.

קטי פיאסצקי: אנחנו נפגשנו לפחות פעם אחת בנושא הזה.

קטי פיאסצקי: זה פשוט לא מעניין אף אחד, אין אכיפה.

קטי פיאסצקי: על-פי רוב התושבים והעמותות שבעיר מתקשרים למוקד כי הוא הכי נגיש ומיידי, הפקחים אמורים להכיר.

קטי פיאסצקי: אף אחד לא מגיע.

קטי פיאסצקי: היה כאן עוד סיפור שהכלב הורעב והווטרינר הגיע ואמר שהוא דווקא בסדר למרות שמשקלו לא היה גבוה.

קטי פיאסצקי: מי שהיה צריך לקחת אותו בסופו של דבר מהבית היו או הפיצו"ח או התושבים שהגיעו לשם.

קטי פיאסצקי: יש פה בעיה מאוד מאוד קשה בעניין סמכויות הווטרינר העירוני ואתם דווקא באמצעות חקיקה יכולים לטפל בה.

קטי פיאסצקי: גם צריך שיהיה מישהו שיפקח על זה, כי לא יכול להיות שיש לנו וטרינר עירוני בבת ים, שאני מלינה עליו - אני החזקתי תיק זכויות בעלי חיים במשך כמעט שנתיים, התפטרתי מתפקידי לפני שלושה שבועות, בין היתר, על רקע חוסר הטיפול בנושא הזה - ואף אחד לא מפקח עליו והוא לא מגיע.

קטי פיאסצקי: אני מקווה שבאמת אנחנו לקראת סוף העסקה שלו בעקבות פניות שלי.

קטי פיאסצקי: חייב להיות פיקוח גם על הווטרינרים העירוניים.

קטי פיאסצקי: אתם שואלים פה על הסמכה, מי מוסמך, למה כל כך מעט, למה לא שמים את זה כתנאי סף כשניגשים למכרז לווטרינר רשותי.

קטי פיאסצקי: אנחנו עיר של כמעט 160,000 תושבים ויש כאן המון כלבים וחתולי רחוב ובית.

קטי פיאסצקי: התחושה של עמותת בת ים אוהבת חיות שהיא העמותה העיקרית בעיר וגם של התושבים שאין פה אף אחד.

קטי פיאסצקי: כמו שאמרת, אף אחד לא מכיר את יחידת הפיצו"ח.

קטי פיאסצקי: מהמקרה האחרון אני יודעת שהמשטרה התקשרה למוקד וניסתה להשיג את הווטרינר והוא לא ענה כי חול המועד והוא לא עובד.

קטי פיאסצקי: יש לנו וטרינר שעובד ב-70% משרה שהולך הביתה, ואם כלב עובר התעללות באמצע הלילה אז לא נורא ואם חתול נדרס אז מביאים למרפאה ונחכה עד הבוקר.

קטי פיאסצקי: אגב, יש חוק עזר עירוני שמסמיך את ראש העירייה להחליט מי רשאי ומי לא רשאי לגדל כלב.

קטי פיאסצקי: פשוט לא - - -

מיכל (מיקי) חיימוביץ': תיכף נפתח את הסוגיה של הווטרינרים, ונדבר גם עם ארגון הווטרינרים וגם עם משרד החקלאות.

מיכל (מיקי) חיימוביץ': אמיר בלכר, בוא ננסה לצאת מהסיפור של בת ים.

מיכל (מיקי) חיימוביץ': האם משטרת ישראל לא יכולה לפתוח בתוך מוקד 100 עמדה מסוימת שתרכז את כל סוגיית בעלי החיים והיא זו שתחליט האם היא פונה לווטרינרים או ליחידת הפיצו"ח?

מיכל (מיקי) חיימוביץ': הרי זה הכי קל כי אנשים יודעים להתקשר למוקד 100.

מיכל (מיקי) חיימוביץ': הם יתקשרו למוקד 100 ויגידו שיש להם תלונה בנושא בעלי חיים וזה ישר ילך לעמדה ספציפית שמרכזת את כל התלונות בנושא הזה והיא תחליט האם היא פונה לפיצו"ח או לווטרינר הרשותי.

מיכל (מיקי) חיימוביץ': כששוטר מתקשר לווטרינר, כמובן שהווטרינר יתייחס לתלונה הזו בצורה הרבה יותר רצינית.

מיכל (מיקי) חיימוביץ': למה שהמשטרה לא תיקח על עצמה את ריכוז התלונות והפניות?

אמיר בלכר: קודם כול, הפניות מגיעות למוקד 100 והן מטופלות.

אמיר בלכר: זה לא משנה אם זה מוקדן ספציפי או אם זה מוקדנים שונים.

אמיר בלכר: אין לזה שום משמעות, כל המוקדנים נותנים אותו מענה ואותו מוקדן עונה למספר רב של אירועים.

אמיר בלכר: דווקא עדיף שיהיה את הדבר הזה כי אם יהיה מוקדן אחד שמתעסק רק בזה אז יכול להיות שהוא יהיה דווקא עסוק באירוע אחד וכשייכנס אירוע אחר הוא לא יוכל לתת את המענה בכלל.

אמיר בלכר: האחריות היא לא של מוקד 100.

אמיר בלכר: מוקד 100 הוא צינור, הוא מקבל את האירוע מהאזרח והם מחברים אותו לניידת.

אמיר בלכר: המוקדן גם יכול לסייע לניידת בדברים נוספים.

מיכל (מיקי) חיימוביץ': אני מחפשת רק צינור אחד, לא מאה.

אמיר בלכר: במקרים רבים השוטר מגיע לאירוע והוא מקבל תמונת מצב אחת מהמוקדן.

אמיר בלכר: כשהוא מגיע לאירוע, האירוע יכול כבר להיראות אחרת לגמרי ממה שהובן, זה קורה ברוב המקרים, ואז השוטר מחליט איך לפעול.

אמיר בלכר: יכול להיות שזה אירוע שקשור לתקיפה רגילה או לגניבה וכשהשוטר מגיע הוא בכלל באירוע של צער בעלי חיים, ואז השוטר מחליט לפי הנתונים שיש לו.

אמיר בלכר: הוא כבר מחפש את הפתרונות לפי נוהל שיש לנו.

אמיר בלכר: הוא מתקשר לווטרינר העירוני, הוא יוצר קשר עם הפיצו"ח, הוא יוצר קשר איתי.

אמיר בלכר: יש לו מכלול פעולות שהוא יכול לבצע ולפי הפעולות האלה הוא נותן מענה.

אמיר בלכר: את הולכת ישר לפתרון אבל זה לא הולך ישר לפתרון אלא צריך להיות לראות שמתוך הסל הקיים שיש לנו אנחנו מסוגלים לסגור את המעגלים מול גורמי האכיפה, ואנחנו מבצעים אותם.

אמיר בלכר: אנחנו יודעים לעבוד מול גורמי האכיפה ואנחנו יודעים לתת פתרונות מולם ולחבר את המעגלים.

אמיר בלכר: הרבה פעמים נפתח תיק ומעבירים אותו אחר כך לפיצו"ח והפיצו"ח ממשיך או שהפיצו"ח פותח תיק על-פי החלטה 833 ואחר כך הוא מעביר את החומר אלינו.

אמיר בלכר: למעשה, זה מה שקרה עם הכלב באשדוד.

אמיר בלכר: הפיצו"ח נתן מענה בבוקר, נתן מענה כמו שצריך מהרגע שהוא הגיע, אסף את הראיות והביא אותן לתחנת אשדוד להמשך טיפול כי על-פי החלטה 833 זה לא במסגרת הטיפול של הפיצו"ח אלא במסגרת הטיפול המשטרתי.

מיכל (מיקי) חיימוביץ': תודה רבה.

מיכל (מיקי) חיימוביץ': אנחנו מבינים שמשרד המשפטים יכול להציג עכשיו פה את ההמלצות מהדוח שהוגש ליועץ המשפטי לממשלה בעניין ריכוז העבודה והאכיפה בנושא הזה, בבקשה.

יאיר זילברברג: שלום לכולם.

יאיר זילברברג: בשעתו נתבקשתי על-ידי ראש הצוות, הגברת רחל מטר, שכיום היא מנהלת המחלקה הפלילית בפרקליטות המדינה, לרכז את הצוות.

יאיר זילברברג: אני נכנסתי לתמונה אחרי שהסתיימו ישיבות הצוות, אבל אנחנו פעלנו להוציא את הטיוטה בתיאום מול הגופים שישבו בצוות.

יאיר זילברברג: הטיוטה הועברה בשעתו למשנה ליועץ המשפטי לממשלה הגברת דינה זילבר, ועל דעתה גם של המשנה ליועץ המשפטי לממשלה עמית מררי שהיא בתחום הפלילי.

יאיר זילברברג: הטיוטה עברה בהמלצתם ליועץ המשפטי לממשלה, וממש בימים האחרונים, בשעה טובה, היועץ המשפטי לממשלה אימץ את המלצות הדו"ח, כך שזה משהו שאני יכול לעדכן ממש מהימים האחרונים.

מיכל (מיקי) חיימוביץ': יפה, יש לנו חדשה.

מיכל (מיקי) חיימוביץ': לכבוד הדיון שלנו, אתם חתמתם.

מיכל (מיקי) חיימוביץ': אני שמחה לשמוע.

יאיר זילברברג: השורה התחתונה היא שהיועץ ממש בימים האחרונים אימץ אכן את ההמלצות כפי שהובאו בפניו באמצעות המשנות שלו.

יאיר זילברברג: אגיד בקצרה כמה מילים על הדוח.

יאיר זילברברג: אני אקצר כי רוב הבעיות נדונו פה באריכות.

יאיר זילברברג: אם נתמצת את זה, יש ריבוי גורמי אכיפה שגרם לכך שהאכיפה לא תהיה מיטבית.

יאיר זילברברג: זה גם הוגדר כחלק מיעדי הצוות – לתאם בין גורמי האכיפה ולמנוע כפילויות וכו'.

יאיר זילברברג: בהקשר הזה באמת הוצאנו נספח לדוח שלנו שמראה איך לחלק את האכיפה, בעיקר בהקשר של משרד החקלאות והמשטרה, כי במשטרה, כפי שהבנו, מדובר גם בתביעות ובשלוחות של מוקד 100 וכו' וגם יש את המדור הייעודי של מדור הסביבה, במשרד החקלאות יש את הפיצו"ח ואת התובעים שלהם וכו'.

יאיר זילברברג: ההמלצה שלנו הייתה לדאוג לכך שזה יחולק לפי תחום המומחיות והידע של גורם האכיפה הרלוונטי.

יאיר זילברברג: לדוגמה, שהמשטרה תהיה זו שאמונה על עבירות כגון קרבות בעלי חיים או דברים מהסוג הזה, ומשרד החקלאות יתמקד יותר במגזר החקלאי, המסחרי, ובכל ההגדרות של גידול והחזקה שזה בתחום - - -

קריאות: זה רעיון גרוע.

יאיר זילברברג: שנית, הגברת מעורבות הן של הווטרינרים הרשותיים בהקשר של פיקוח על צער בעליי חיים והן הגברת המעורבות בהקשר של הסמכת המפקחים בהקשר של חוק קנסות מינהליים.

יאיר זילברברג: כפי שעלה קודם לכן, זה דורש גם הכשרה בתחום משרד החקלאות וגם הסמכה, כשמדברים על הרשות המקומית, הסמכה מטעם הרשות המקומית.

יאיר זילברברג: מהנתונים שאנחנו קיבלנו, מדובר אכן בעשרות בודדות של וטרינרים שעברו את ההכשרה ועוד פחות מהם שקיבלו את ההסמכה בפועל.

יאיר זילברברג: לכן, אנחנו באמת מדברים פה על משהו שצריך להרחיב, לטעמנו.

יאיר זילברברג: כי בסוף אם יש מישהו בשטח שנפגש ביום-יום עם התושבים והוא מכיר את הרחוב הספציפי ואת האדם הספציפי, יכול להיות שיש לו גם איזשהו ערך מוסף בהקשר הזה.

יאיר זילברברג: ההמלצה השלישית, ואני חושב שבה את פתחת, חברת הכנסת חיימוביץ, היא לעניין הגוף המתכלל והמרכז.

יאיר זילברברג: ההמלצה שלנו היא להקים איזשהו מוקד פניות ארצי כך שכשאזרח נתקל בזה, הוא לא צריך ללכת לא לדניס ולא למישל ולא לפייסבוק.

יאיר זילברברג: הוא פשוט צריך לפנות למוקד הזה שהטלפון שלו יפורסם.

מיכל (מיקי) חיימוביץ': תחת מי המוקד הארצי הזה צריך לפעול, לדעתכם?

יאיר זילברברג: לדעתי, זה משהו שהוא תלוי אולי תקציב בסוף.

מיכל (מיקי) חיימוביץ': כמובן.

יאיר זילברברג: הדוח הזה, כפי שהוגדר, על המלצותיו מועבר כמובן לצוות הבין-משרדי שמרכז משרד ראש הממשלה.

יאיר זילברברג: אבל אנחנו יודעים שקיימים היום איזשהם מוקדים, פעילים יותר או פחות, במשרד החקלאות או במשרד להגנת הסביבה.

יאיר זילברברג: אנחנו אולי חושבים שעל התשתית שלהם.

יאיר זילברברג: זה באמת פתרון שאם במסגרת הצוות שמרכז משרד ראש הממשלה חושבים שאפשר להגיע איתו לתובנות ולפרוט אותו למעשים בסוף, אבל זו המלצה שלנו.

יאיר זילברברג: אנחנו חושבים שמאוד חשוב שיהיה גורם מתכלל.

יאיר זילברברג: זה לא רק בהקשר הנורמטיבי והחינוכי של אמירה לאזרח: הנה, יש פה נושא שהמדינה צריכה לטפל בו כנורמה, אלא זה גם בהקשר הפרקטי כך שהאזרח יידע למי לפנות כשהוא רואה מקרה מול העיניים.

יאיר זילברברג: את הצעת קודם את מוקד 100, אנחנו חושבים שזה צריך להיות משהו שהוא מעבר לזה, מוקד ייעודי שיידע.

יאיר זילברברג: במוקד זה יישבו אנשים שיידעו לנתב.

יאיר זילברברג: אם זו עבירה בסמכות המשטרה, זה יועבר למשטרה להגשת תלונה וכו'.

מיכל (מיקי) חיימוביץ': בואו נמצא לזה מספר אחר שהוא לא תפוס.

לירון אדלר מינקה: מוקד 105 זה בריונות ברשת.

יאיר זילברברג: זה גם יגרום לכך שיהיה איזשהו מקום שירכז את הידע ואת המידע, ועל בסיס הנתונים שיתקבלו בו ניתן יהיה לבסס אכיפה גם משמעותית ואחידה, וגם לתכלל את הכיוון ואת המשמעות של האכיפה.

מיכל (מיקי) חיימוביץ': למעשה, אתה אומר שהמסמך הזה נחתם.

מיכל (מיקי) חיימוביץ': אתם מציגים נוהל שאמור לתכלל ולהגביר את התיאום בין כל הגופים האלה.

מיכל (מיקי) חיימוביץ': עכשיו כשזה חתום, מי עכשיו אמור להפעיל וליישם את זה?

יאיר זילברברג: זה מסמך שאושר ממש בימים האחרונים.

יאיר זילברברג: זה יחזור לצוות הבין-משרדי שמרכז משרד ראש הממשלה.

יאיר זילברברג: אולי מר מרציאנו שאחראי תחום עבירות צער בעלי חיים או אולי אביטל שטרנברג מייעוץ וחקיקה יוכלו להרחיב על זה.

עידן דביר: טל הזכירה זאת קודם, וגם אנחנו בוועדה בלשכה סבורים , שהביזור הזה הוא דבר מאוד מאוד לא בריא.

עידן דביר: בהמשך להערות שהיו פה שהמשטרה תטפל בזה ואם זה יהיה משהו חקלאי אז כך וכך, זה עדיין ממשיך את הביזור.

עידן דביר: צריך לאחד, לא לבלבל את האזרחים.

עידן דביר: אם האזרחים יתבלבלו, גם המשטרה תתבלבל כי בסוף כל שוטר הוא גם אזרח.

עידן דביר: אנשים ימשיכו לפנות ברשת, המשטרה תמשיך לא לעשות כלום כי היא תחשוב שזה אולי החברה להגנת הטבע או רשות הטבע והגנים, והדברים יתפזרו.

עידן דביר: ייווצר מצב שכל האירועים האלה יפלו בין הכיסאות, כלבים יישארו תלויים מחוץ לחלון או שיהיו מוחזקים בתת-תנאים והאזרחים יתלהמו.

עידן דביר: כשגוף לא מבצע את מה שהוא צריך לעשות במדינת חוק מתוקנת, כשהמשטרה או כל גורם אחר לא יעשו, האזרחים יעשו.

טל גלבוע: קראתי את הטיוטה.

טל גלבוע: דווקא מצבם של החתולים והכלבים מצוין.

טל גלבוע: לעומת זאת, המצב בחקלאות לא מצוין.

טל גלבוע: אנחנו יכולים לראות שדווקא המשטרה עשתה פעילות מצוינת בהתעללות באדום-אדום, בבית המטבחיים בחיפה, בזוגלובק, ומשרד החקלאות עשה שם.

טל גלבוע: זה ניגוד עניינים מובנה בתוך המשרד.

טל גלבוע: אם כן, קראתי את הטיוטה ואת הנספחים שלה.

טל גלבוע: אני חייבת להגיד שבאופן אישי מאוד מאוד קשה לי גם עם זה שזה נחתם עכשיו.

טל גלבוע: בעלי החיים במשקים שוב מופקרים.

טל גלבוע: אני מצטערת, אבל הם עוברים דברים הרבה יותר נוראים ובטח גרועים יותר מקשירה בחוץ.

טל גלבוע: זה פשוט מזעזע.

עידן דביר: טל, אני אגיד לך מה יקרה אחרי סיום הוועדה.

עידן דביר: ימשיכו לפנות למישל ודניס.

טל גלבוע: עם כל הכבוד, מישל ודניס הם שני אנשים, עדיין הרשויות עובדות.

מיכל (מיקי) חיימוביץ': אנחנו לא מצליחים לשמוע את משה מרציאנו מפרקליטות המדינה.

מיכל (מיקי) חיימוביץ': רואי קליגר, מנהל יחידת הפיצו"ח, משרד החקלאות, בבקשה.

רואי קליגר: תודה רבה, חברת הכנסת חיימוביץ'.

רואי קליגר: אני צריך לרכז המון המון דברים, להתגאות בעשייה מדהימה של עובדות ועובדי יחידת הפיצו"ח, ואין בדבריי חנופה ולא שום דבר.

רואי קליגר: שני דברים עיקריים: אחד, יש מדיניות חדשה של שר ומנכ"ל משרד החקלאות.

רואי קליגר: לכן, השינוי, כפי שהעידה חברתי טל גלבוע, בארבעה חודשים האחרונים.

רואי קליגר: שנית, אני יכול להתעלם מהדחיפה שלכן, הנשים העמלות, גם חברת הכנסת חיימוביץ' וגם חברתי טל גלבוע, וכמובן כל הפעילות והפעילים, מול ים של עבירות ועבריינים.

רואי קליגר: בכל המגוון הזה אנחנו פועלים, משתדלים לעבוד, לעמול, לעשות הכי טוב שאפשר 24/7.

רואי קליגר: שמעתי, רשמתי את כל הדברים, ובסוף אני אגיד כמה דברים בהתייחס לדברים שנאמרו לפניי בהערכה רבה מאוד.

רואי קליגר: ראשית, לגבי עובדי יחידת הפיצו"ח – נכון שהצגתם 62 אוכפות ואוכפים.

רואי קליגר: יחידת הפיצו"ח אוכפת את כל חוקי משרד החקלאות, את חוק המזון של שירות המזון - משרד הבריאות.

רואי קליגר: העבודה רבה.

רואי קליגר: אין בדבריי לא נהי ולא בכי ולא כלום.

רואי קליגר: אנחנו שמחים בחלקנו, עושים את העבודה.

רואי קליגר: ראיתי את התגובות מהצד כל פעם ואני אומר לכם שיש לנו שישה עובדות ועובדים ועוד הרבה לפני החלטת ממשלה 833 שיוגדרו שישה עובדות ועובדים: שניים בכל מרחב, שלושה מרחבים ביחידת הפיצו"ח ברמה הארצית - יחידה ארצית של משרד החקלאות.

רואי קליגר: השישה האלה הם המומחים שלנו, ואני פועל ואפעל שמומחים כאלה יהיו יותר ויותר, אבל צריך להבין שכלל העובדים והעובדות של יחידת הפיצו"ח מוסמכים, מוכשרים, יודעים, פועלים ומביאים הצלחות.

רואי קליגר: רק מהאירוע המכונן הזה בבת ים שלשמו אנחנו כעת התכנסנו, ועוד לא עברו שישה ימים, הכותרות והמודעות שהובאו הציבור הביאו לפרץ של תלונות, וזה בסדר.

רואי קליגר: אני מעריך מאוד את הפעילות והפעילים, אין לי שום דבר אליהם.

רואי קליגר: כעובדי אכיפה של משרד החקלאות, אנחנו צריכים לפעול ולהגיע לכל תלונה.

רואי קליגר: לפעמים גם צריך להבין אותנו, כי אם יש החלטה של וטרינר לגבי סוס שעומד בשמש שזה לא צער בעלי חיים, את זה צריך לכבד.

רואי קליגר: גם אם מתלוננים ומלינים על כך, אשמח לענות.

רואי קליגר: אני לוקח על עצמי אחריות כפקיד במשרד החקלאות לענות ולהסביר פנים לפעילות ולפעילים.

רואי קליגר: אני התבקשתי להתייחס לשאלה האם יש נוהל שיתוף פעולה עם משטרת ישראל.

רואי קליגר: יש נהלים של שיתוף פעולה, אבל הנהלים לא חשובים לי.

רואי קליגר: חשוב לי שיש רצון והדדיות, גם עם חברי אמיר שכרגע שותף לדיון וגם עם מאיר המפקד שלו, ובעיקר עם שוטרים ושוטרות משטרת ישראל ישראל בתחנות השונות יש בשנים האחרונות מודעות בלתי רגילה.

רואי קליגר: זה בזכותכן, נשים יקרות, גם בכנסת וגם במשרד ראש הממשלה כשאתן מביאות ודוחפות למודעות הציבור ולכלל העוסקים בפעילות הזו.

רואי קליגר: אין מה לעשות, כך החיים.

רואי קליגר: אני מודה שבזכות הדחיפה והפעילות שלכן יש מודעות ומחויבות, וזה עובד מצוין.

רואי קליגר: ד"ר אבי צרפתי חברי הוא מזכיר ארגון רופאים רשותיים.

רואי קליגר: חברות וחברים, אי-אפשר להתעלם.

רואי קליגר: אתם דנתם וחזרתם ושאלתם: למי לפנות?

רואי קליגר: בכל רשות יש מוקד רשות, יש רופא רשות.

רואי קליגר: אי-אפשר ללכת מעליו.

מיכל (מיקי) חיימוביץ': כן, אבל כמו שראינו בבת ים יש רופא רשות שנמצא בחצי משרה ולא נמצא שם כל הזמן, אז למי יפנו?

רואי קליגר: ראשית, יש את הרשות.

רואי קליגר: כל רופא בעירו יודע טוב יותר מכל אחד אחר.

רואי קליגר: במידה ואין רופא או שהוא לא נמצא או לא זמין, יש את יחידת הפיצו"ח והמשטרה.

רואי קליגר: אני מתפלא קצת על חברי אמיר בלכר, אבל רק לפני מספר חודשים עשיתי נוהל שיתוף פעולה עם מוקד 110.

רואי קליגר: כן, חברות וחברים, יש מוקד 110 במשטרה בדיוק לפניות האלה, ומוקד 110 יודע, והוא כשיר ומקצועי להעביר פניות אלה ליחידת הפיצו"ח.

רואי קליגר: אבל זה בסדר, אנחנו משתכללים ומשתדרגים מיום ליום ומאירוע לאירוע.

קריאה: מוקד 110 מטפל בבעיות בעלי חיים ובמקרה שהיה בבת ים?

מיכל (מיקי) חיימוביץ': גיא, תתקשר למוקד 110.

מיכל (מיקי) חיימוביץ': אם אני מתקשרת עכשיו למוקד 110, האם עונים לי: מוקד בעלי חיים, שלום?

רואי קליגר: לא, הוא לא עונה: מוקד בעלי חיים, שלום.

רואי קליגר: אבל לכל הפחות, יש לו סדר פעולות והוא יודע למי להפנות את המתלונן או המתלוננת, וזה גם חשוב.

טל גלבוע: מה שהוא אמר מאוד חשוב, אבל מי ידע על זה?

טל גלבוע: אני לא ידעתי על זה.

מיכל (מיקי) חיימוביץ': גם אני לא ידעתי על זה.

מיכל (מיקי) חיימוביץ': אם אנחנו לא יודעים את זה, מי יודע את זה?

מיכאל טרוני: אנחנו לא יודעים את זה, זו פעם ראשונה שאנחנו שומעים על זה.

מיכאל טרוני: אין אזרח שיודע על זה במדינה, לא קיים אחד שיודע על זה.

רואי קליגר: חברים וחברות, אל תגזלו מזמני.

רואי קליגר: זמני יקר מאוד וחשוב לי מאוד.

מיכאל טרוני: אמרת משהו שאף אחד לא יודע, זה כאילו לא קיים.

רואי קליגר: חברת הכנסת חיימוביץ', זה אחד היתרונות של הישיבה שאת מנהלת, שמהישיבה הזו ייצאו הנחיות, כותרות, עדכונים.

רואי קליגר: זה בדיוק המהות ולזה אני מצפה.

רואי קליגר: לא צריך לעשות עכשיו מהומה: לא ידענו שיש מוקד 110 - בסדר, אז עכשיו אנחנו יודעים.

מיכל (מיקי) חיימוביץ': עכשיו יודעים ועכשיו נדאג שכולם יידעו.

רואי קליגר: אני חייב לומר לכם קצת נתונים, וברשות

רואי קליגר: כם אני רוצה קצת להשוויץ.

רואי קליגר: רק בשמונה החודשים האחרונים מתחילתה שנה זו, אנחנו טיפלנו ב-434 תלונות, פתחנו 185 תיקים משפטיים, חברי אורי סירוטה, מנהל המחלקה המשפטית, נמצא פה בדיון וגם הוא יוכל להתייחס, ויש לנו 513 ביקורות שאנחנו מבצעים.

רואי קליגר: אם תרצו, אפרט ואסביר מה כל דבר.

רואי קליגר: לעצם העניין, רק בשישה הימים האחרונים בעקבות האירוע המכונן בבת ים כשהתקשורת מסייעת לנו המון, וחשוב שמי שעולה לשידור יסב את תשומת ליבו של הציבור - - -

מיכל (מיקי) חיימוביץ': מישל ודניס, אתם אירוע מכונן.

מיכל (מיקי) חיימוביץ': מגיע לכם קרדיט, זה חשוב.

מיכאל טרוני: תודה רבה.

דניס צ'רקוב: תודה רבה.

רואי קליגר: אני משקף פה את המציאות, האם אני מספר לכם סיפורים?

רואי קליגר: עשרה אירועים קריטיים שבחרתי אותם, אבל היו עוד.

רואי קליגר: יש לי אירוע בת ים, אירוע חיפה, אירוע ירכא, נוף הגליל, מושב תעוז, וכו' וכו'.

רואי קליגר: חברים, אנחנו עובדים 24/7.

רואי קליגר: יש לנו עובדות ועובדים מסורים, רק צריך לדעת שהשטח בנושא של עבירות צער בעלי חיים - - -.

רואי קליגר: אני אפילו לא יודע איך להגדיר את הזוועה בבת ים.

רואי קליגר: אשתי שראתה את זה והיתה לידי לא הפסיקה לבכות בגלל זה, הרגעתי אותה.

רואי קליגר: כמובן שכולנו בכינו וזעקנו זעקות אימים.

רואי קליגר: אבל תבינו אותנו, את אוכפי החוק, עם מי אנחנו מסתובבים.

רואי קליגר: ציינתם קודם מישהו שמורשע ברצח וסכנה להגיע למקום.

רואי קליגר: עם אנשים כאלה אנחנו מסתובבים.

רואי קליגר: אני לא רוצה עכשיו לתייג את המקומות המסוכנים שבהם אנחנו מסתובבים.

רואי קליגר: אנחנו לא בוחלים בשום דבר.

רואי קליגר: שום מקום ושום אמירה או שום כותרת של איש מסוכן כזה או אחר לא יעצרו אותנו מלפעול.

מיכל (מיקי) חיימוביץ': אתה יודע שבצפון הארץ יש אזורים מסוימים שבהם אנשים מחזיקים כלבים מסוכנים למטרות הרבעה וקרבות, ואנחנו יודעים טוב מאוד שיש לכם חשש מלהיכנס למקומות האלה.

מיכל (מיקי) חיימוביץ': פקחים ווטרינרים שלכם מגיעים אבל הדברים לא מטופלים כמו שצריך.

רואי קליגר: חברת הכנסת חיימוביץ', קודם כול, אני מעריך את פועלך, זה מצוין, אבל תקשיבו למה שאני אומר, בבקשה.

רואי קליגר: אני גם מצפה שחברתי טל גלבוע תבוא לעזרי.

רואי קליגר: עוספיא, דלית אל כרמל - אין בדבריי לתייג כעת אוכלוסייה, אני מביא כעת מקרים שהיו.

רואי קליגר: שום דבר לא עצר אותנו.

מיכל (מיקי) חיימוביץ': ירכא.

רואי קליגר: גם אם לווטרינר באותה רשות הייתה בעיה, באנו לעזר ועשינו איגוד כוחות עם המשטרה.

רואי קליגר: למה אנחנו לא מדברים על אירוע של פינוי של 90 כלבים על-ידי משרד החקלאות אתמול במושב ניר יפה בו היינו צריכים לפרוץ למחסן עם עבריינים מסביב?

רואי קליגר: שום דבר לא עוצר אותנו, לא בכי ולא נהי.

רואי קליגר: אנחנו נגיע לכל מקום.

רואי קליגר: חברת הכנסת חיימוביץ', את הבעת תמיהה איך אפשר להבטיח גביית קנסות, ובעקבות זאת יש לי עוד ציפייה ובקשה מהישיבה הזו.

רואי קליגר: אני מבקש שיהיה קשר בין יחידות האכיפה עם רשות הגבייה והאכיפה, ואני מייצג כעת את יחידת הפיצו"ח.

רואי קליגר: בזמנו עשינו יוזמות.

רואי קליגר: אפשר לעשות שיתוף פעולה ולגבות קנסות גם בתחום התיקים שאני פותח, ואני מצפה שזה יהיה.

מיכל (מיקי) חיימוביץ': מר קליגר, אתה פשוט מתפרץ פה.

מיכל (מיקי) חיימוביץ': אני רוצה להבין את זה כי עשינו דיון בנושא אכיפת לכלוך ברשות הרבים.

מיכל (מיקי) חיימוביץ': מתברר שיש שם בעיה במשרד להגנת הסביבה ושהמחשב של המשרד להגנת הסביבה לא מחובר למחשב של רשות האכיפה והגבייה, ואנחנו בשנת 2020.

מיכל (מיקי) חיימוביץ': אותו מצב קורה פה?

מיכל (מיקי) חיימוביץ': למה אין גבייה?

מיכל (מיקי) חיימוביץ': למה רשות האכיפה והגבייה לא גובה את הקנסות שלכם כרשות ממשלתית?

מיכל (מיקי) חיימוביץ': למה יש כזה אחוז נמוך?

רואי קליגר: אני לא יודע מה קורה אצלם, אני יודע מה קורה אצלי.

רואי קליגר: אני שמעתי באוזניי סוגיה שאת העלית בישיבה כעת.

רואי קליגר: אמרת: איך אפשר להבטיח את גביית הקנסות, וגביית הקנסות היא על-ידי רשות האכיפה והגבייה.

רואי קליגר: אחד הדברים שאני מצפה שייצא מהוועדה כעת הוא שייווצר שיתוף הפעולה ויוזמה.

מיכל (מיקי) חיימוביץ': לא הכרת נתונים של גבייה מאוד מאוד מינימלית של הקנסות שכבר ניתנו?

רואי קליגר: לא.

רואי קליגר: חברי עו"ד סירוטה, מנהל מחלקת התביעות של משרד החקלאות, שיושב איתנו, יודע יותר טוב את הנתון הזה.

רואי קליגר: בנתונים שאני מכיר, אני לא רואה דרמה.

רואי קליגר: אין מצב שאין גבייה.

רואי קליגר: יש גם נתונים ממרכז המחקר והמידע של הכנסת ויש גבייה מכובדת של מיליונים.

רואי קליגר: בכל זאת, כן יש אירועים בודדים שאין גבייה.

רואי קליגר: שוב, אני מצפה כעת מהוועדה שנוכל לעשות שיתוף פעולה וקשר במטרה ליזום פעילות משותפת.

רואי קליגר: זה אפשרי.

רואי קליגר: לפני שנים רבות עשינו את זה, אני מצפה שזה ייעשה כעת שוב.

רננה גוטרייך: נתוני הגבייה זה לא מיליונים, זה היה מאות אלפים.

רננה גוטרייך: זה היה הטלה, לא היו לנו נתוני גבייה.

רננה גוטרייך: הוא אמר שהייתה גבייה של מיליונים ואני אומרת שאין לנו נתוני גבייה.

רננה גוטרייך: יש לנו רק את הקנסות שהוטלו, אין לנו כמה נגבה בפועל.

בן ארי: זה הקנסות שהטילו, לא הקנסות שגבו.

בן ארי: ביקשנו נתוני גבייה ולא קיבלנו אותם.

טל גלבוע: רואי חצוף, אני שק האגרוף של יחידת הפיצו"ח והוא עוד מעז לבוא בטענות.

טל גלבוע: לא ראיתי דבר כזה.

טל גלבוע: שק אגרוף נהייתי.

רואי קליגר: זה מתוך חברות והדדיות, ערבות הדדית.

טל גלבוע: נתוני הגבייה נמוכים, ידוע שנתוני הגבייה נמוכים.

טל גלבוע: הכסף הזה הולך אחר כך גם לטובת בעלי חיים ולכן חשוב שיהיו מאה אחוז גבייה.

מיכל (מיקי) חיימוביץ': מי יכול להסביר לנו למה נתוני הגבייה כל כך נמוכים?

רואי קליגר: האם אתם רוצים לשמוע נתוני גבייה כדי לדעת קצת על נתונים חיים?

מיכל (מיקי) חיימוביץ': כן.

רואי קליגר: לשכת מנכ"ל משרד החקלאות שלחה למרכז המחקר והמידע של הכנסת:

רואי קליגר: 2015 – 128 קנסות, סך הגבייה קרוב לחצי מיליון, 2016 – 101 קנסות, קרוב לחצי מיליון, 484,900, 2017 – 136 תיקי קנסות, 519, וכן הלאה וכן הלאה.

רואי קליגר: אני לא אומר שהכול מושלם, יחד עם זאת זה לא אומר שיש הפקרות.

רואי קליגר: שוב, אני מצפה שמכאן ועכשיו ניזום ונעשה שיתוף פעולה עם רשות האכיפה ונוכל לעשות פעולות אכיפה משותפות.

רואי קליגר: זה דבר קיים שאפשרי.

מיכל (מיקי) חיימוביץ': תודה רבה.

מיכל (מיקי) חיימוביץ': ביקשתי מראש רשות האכיפה והגביה להצטרף אלינו ולתת לנו נתונים לגבי זה.

מיכל (מיקי) חיימוביץ': עו"ד אורי סירוטה, הממונה על התביעות במשרד החקלאות, האם אתה יכול לתת לנו נתונים על מספר כתבי האישום שהוגשו על עבירות צער בעלי חיים, כמה הבשילו לכתב אישום, כמה הסתיימו בהרשעה ומה העונשים?

אורי סירוטה: כן.

אורי סירוטה: אתן כמה הערות מקדימות.

אורי סירוטה: אנחנו כמובן העברנו את המידע גם למרכז המחקר והמידע של הכנסת.

אורי סירוטה: אני התובע הראשי של משרד החקלאות.

אורי סירוטה: אנחנו מחלקה קטנה מאוד.

אורי סירוטה: בסך הכול, אני ועוד שני תובעים שמטפלים בכלל האכיפה של משרד החקלאות.

אורי סירוטה: מתוך הכמות המאוד קטנה הזו, יש לנו תקן אחד של תובע צער בעלי חיים לפי החלטת ממשלה 833, ועם הכוח הזה אנחנו עושים.

מיכל (מיקי) חיימוביץ': בכל מדינת ישראל יש תובע או תובעת אחת, נכון?

אורי סירוטה: לא.

אורי סירוטה: למשטרת ישראל יש תובעת ייעודית אבל היא חלק מיחידת תביעות לה"ב, כמו שאמר נציג המשטרה יחידה גדולה שעומדת מאחוריה.

אורי סירוטה: לנו אין את היחידה המאוד גדולה שעומדת מאחורינו, ואנחנו באמת בכוחות מאוד מצומצמים.

אורי סירוטה: אנחנו כמובן פועלים בפריסה ארצית, מבית שאן ועד אילת בדרום.

מיכל (מיקי) חיימוביץ': אתם לא פועלים רק בנושא צער בעלי חיים אלא אתם אוכפים את כל התביעות שקשורות במשרד החקלאות.

אורי סירוטה: נכון, ויש לנו תקן אחד, תובעת צער בעלי חיים.

אורי סירוטה: זה הסד"כ שמוקצה לנו לפי החלטת ממשלה 833.

מיכל (מיקי) חיימוביץ': זה צער בעלי חיים, גם משקים, גם חיות מחמד – כל התחומים.

אורי סירוטה: נכון מאוד.

אורי סירוטה: שמענו פה גם על פקחים וחוקרים ומשטרה ופיצו"ח ורשות הטבע והגנים וכו', אבל בסוף כשהדברים מתכנסים לתובע, לתקן של תובע אחד, כמובן שיש מגבלות.

מיכל (מיקי) חיימוביץ': זה מדהים בכמה תיקים באמת היא יכולה לטפל.

אורי סירוטה: נכון.

אורי סירוטה: אני אומר בגדול מה סוג הדברים שבהם אנחנו מטפלים כי מבחינת תחומי עיסוק שלנו כפי שהוסבר, חוק צער בעלי חיים והתקנות שלו כוללים הרבה מאוד סוגי עבירות, פרט לעבירת ההתעללות שהיא באמת העבירה החמורה ביותר ונחשפנו אליה בשבוע שעבר.

אורי סירוטה: אבל, למשל, עבירות של נטישת בעלי חיים, דרך אורך רצועה של הכלב, החובה לתת טיפול רפואי לבעלי חיים, וכלה באיך מובילים בעלי חיים, ובמיוחד בהמות ועופות, - - -.

אורי סירוטה: לכן, יש עשרות רבות של עבירות הכלולות בחוק ובתקנות, כאשר הרוב המכריע של העבירות הללו, למעט עבירת התעללות ועוד מספר עבירות מצומצם, הן עבירות מינהליות, ובהתאם לדין הדרך לאכוף אותן היא בהטלת קנס מינהלי ולא כדרך המלך.

אורי סירוטה: כתב אישום מובא רק אחרי, ולכן צריך להתייחס לדבר הזה.

אורי סירוטה: כפי שהוצג קודם, דוח הוועדה הממליצה שאושר בימים האחרונים על-ידי היועץ המשפטי לממשלה מנסה לחלק את תחומי האחריות של המשטרה ושל משרד החקלאות.

אורי סירוטה: באופן גס, העבירות כגון העבירה שנחשפנו אליה בשבוע שעבר, ההתעללות המובהקת, הסדיסטית אפילו, שיש בה גם אלמנטים עבריינים קלאסיים בהתייחס לאוכלוסייה אלימה, שהרבה פעמים כרוכות בעבירות מתחומים אחרים שהם לא בסמכותנו, הן עבירות בסמכות המשטרה, כמו גם עבירות נוספות, והזכירו פה קרבות של בעלי חיים וכו', והעבירות גם במגזר החקלאי אבל עבירות שהן יותר קשורות לאחריות בעלים, במתן טיפול רפואי, בנטישת בעלי חיים וכו', הן עבירות שבטיפולנו ובאחריותנו.

אורי סירוטה: כמו שאמרתי, רוב העבירות הללו הן עבירות של קנסות מינהליים וכך הן נאכפות.

אורי סירוטה: חשוב לי להגיד שאנחנו עושים הרבה מאוד תפיסות של בעלי חיים, וזה גם הוזכר פה, למרות שזה אולי נראה אחרת לחלק מהדוברים.

אורי סירוטה: משרד החקלאות תופס מאות רבות, אם לא יותר מזה, של בעלי חיים על רקע צער בעלי חיים בשנה.

אורי סירוטה: אתמול הייתה תפיסה של 90 כלבים בצפון.

אורי סירוטה: רק בשבועות האחרונים טיפלנו ב-38 כלבים בעוספיא ובעשרות סוסים שנתפסו במוקדים שונים.

אורי סירוטה: אנחנו, מחלקת התביעות, בכוחות המאוד מצומצמים שלנו מטפלים גם בהליכים המשפטיים הכרוכים בתפיסות הללו ובבקשות של אותם בעלים ומחזיקים שמהם הם נתפסו המבקשים אותם חזרה.

אורי סירוטה: זה בקשות שמוגשות לבתי המשפט.

אורי סירוטה: בעניין הזה אנחנו באמת מנהלים מלחמות קשות ולא פשוטות בבתי המשפט.

מיכאל טרוני: ברוב המקרים מקבלים בחזרה, למיטב ידיעתי.

אורי סירוטה: לא הייתי אומר שברוב המקרים.

מיכאל טרוני: לפחות חצי-חצי, כך הבנתי ממשרד החקלאות.

אורי סירוטה: השבוע אני בבית המשפט בחיפה לגבי משהו דומה.

אורי סירוטה: לא אכנס למקרים הקונקרטיים, אני אגיד שהמלחמות האלה הן קשות כי הרבה פעמים בבתי המשפט כשהרוחות רגועות יותר ושופט צריך לדון בבקשות האלה - - -

מיכל (מיקי) חיימוביץ': כמי שמייצג במקרים האלה, מה הציון שאתה נותן לנחישות בתי המשפט לתת עונשים משמעותיים?

מיכל (מיקי) חיימוביץ': אנחנו יודעים שזו אחת הבעיות הגדולות ביותר.

מיכל (מיקי) חיימוביץ': בסוף בסוף אתה מגיע לבית המשפט אבל העונש שניתן הוא כל כך מינורי ולא משמעותי כך שאין הרתעה, נכון?

מיכל (מיקי) חיימוביץ': יש פה בעיה של ענישה.

אורי סירוטה: חברת הכנסת, את אומרת דברים נכונים.

אורי סירוטה: אני חושב שהם חלק מתופעה רחבה יותר שראויה לדיון ציבורי של ענישה במדינת ישראל בעבירות אלימות בכלל, לא רק נגד בעלי חיים.

מיכל (מיקי) חיימוביץ': נכון.

מיכל (מיקי) חיימוביץ': אנחנו מכירים את זה גם באלימות כלפי נשים ומקרים דומים.

אורי סירוטה: באופן כללי.

אורי סירוטה: אני אומר בזהירות הנדרשת ומבלי לתת ציונים לבתי המשפט, ששופט פלילי שדן באלימות כרגע, באלימות קשה לפעמים, כלפי בני אדם, ואנחנו יודעים שגם שם הענישה לא תמיד מספקת, אבל כשאני ניגש אחרי הדיון הזה ונכנס עם התיק שלי של הזנחה של כלב שהגיע באמת לחרפה, אני קורא לזה, וסליחה על הביטוי, - - - מוזלמנים כי זה מזעזע, ולפעמים בהחלט קשה לשכנע את בית המשפט שפה צריכה להיות ענישה חמורה אפילו יותר ממה שהוא נתן הרגע בדיון.

מיכל (מיקי) חיימוביץ': צריך לעשות השתלמות שופטים ושהם ייראו קצת סרטונים.

אורי סירוטה: אני יודע שבהשתלמויות שופטים מדברים הממונה או אנשים מטעמה ומהמשרד להגנת הסביבה.

אורי סירוטה: אני יודע שהם מופיעים ומדברים עם השופטים.

אורי סירוטה: אני חלילה לא רוצה להכפיש.

אורי סירוטה: יש הרבה מאוד שופטים עם מודעות גבוהה מאוד לזכויות בעלי חיים ולטובת בעלי חיים.

אורי סירוטה: כמו כל דבר, זה משתנה לפעמים מבית משפט לבית משפט.

אורי סירוטה: לעניין המוקד – אני הייתי חבר בסוף הדיונים של הצוות מרגע שנכנסתי לתפקידי.

אורי סירוטה: הרעיון היה בדיוק להקים איזשהו מוקד 100 ו-.

אורי סירוטה: אני לא יודע איזה מספר פנוי, האם 107 או 108, אבל זה בדיוק היה החזון.

אורי סירוטה: אני לא חושב שאותו צוות ירד לפרטים של השיוך הארגוני, והאם זה יהיה משהו משטרתי או משטרתי שיושבים בו גם נציגים של המשרד שלנו, למשל.

אורי סירוטה: אבל הרעיון הוא שיהיה מוקד אחד וכתובת אחת.

אורי סירוטה: זה בפירוש משהו שיכול לשפר מאוד את המענה האכיפתי והרשותי לתלונות אזרחים, אני חושב שזה דבר חשוב מאוד.

אורי סירוטה: לגבי הסמכות רשותיים – היה קודם נותן של 16 רופאים רשותיים שהוסמכו מתוך 90.

אורי סירוטה: אני רוצה להדגיש שהסמכות להסמיך רופא רשותי לאכיפת חוק צער בעל חיים לפי חוק אכיפה סביבתית, ולא אכנס להסבר המשפטי, היא על ראש הרשות המוניציפלי והוא המסמיך.

אורי סירוטה: אנחנו, משרד החקלאות, מכשירים, ובאמת הוכשרו 90, ולדעתי אולי יותר.

אורי סירוטה: יש קורסים נוספים.

אורי סירוטה: כאן הכדור עובר לראשי הרשויות המקומיות עצמן להסמיך את הרופאים הרשותיים בסופו של דבר שעובדים אצלם.

אורי סירוטה: לגבי גביית קנסות – כמו שרואי אמר לפניי, אין לנו נתונים.

אורי סירוטה: מרגע שנקנס לא משלם את הקנס, תיק הגבייה עובר למרכז לגביית קנסות ברשות האכיפה והגבייה והם באמת מפעלים את הסמכויות שלהם בחוק לעשות גבייה או גבייה קשה, ויכול להיות שבהחלט צריך לתת את הדעת והתייחסות גם לדבר הזה.

מיכל (מיקי) חיימוביץ': עו"ד סירוטה, אני מצטערת אבל יש כל כך הרבה אנשים שמחכים לדבר.

מיכל (מיקי) חיימוביץ': נסתפק בדברים האלה.

מיכל (מיקי) חיימוביץ': יש הרבה אנשים שמבקשים פה רשות דיבור.

מיכל (מיקי) חיימוביץ': מן הסתם, לא אצליח לתת לכולם לדבר.

מיכל (מיקי) חיימוביץ': אני עושה הפסקה עכשיו של שתי דקות.

מיכל (מיקי) חיימוביץ': כשאחזור נעשה פינג-פונג בין גורמים שמייצגים עמותות או פעילות למען בעלי חיים וגורם ממשלתי, רשותי, וטרינרים.

מיכל (מיקי) חיימוביץ': אני מחדשת את הישיבה.

מיכל (מיקי) חיימוביץ': ארז וול, תנו לחיות לחיות, בבקשה.

ארז וול: אני אעלה פה כמה נתונים שיהיו בצד תוך כדי.

ארז וול: אתייחס בעיקר לשתי נקודות מרכזיות שהועלו על ידי מר רואי קליגר ועו"ד סירוטה.

ארז וול: ראשית, לעניין פנייה ליחידת הפיצו"ח.

ארז וול: אני מאמין שיש רצון טוב של גורמים שונים, אבל אנחנו רואים שהמצב בפועל הוא שעצם הפנייה דורשת מומחיות מיוחדת.

ארז וול: ככל הנראה העמותה שלנו מגישה אחוז מאוד מאוד נכבד מהתלונות, וכנראה יותר מכל גוף אחר, אבל אנחנו בקושי מצליחים לקבל מספרי תלונות.

ארז וול: כשאנחנו מקבלים מספרי תלונות, הטיפול לפעמים מתעכב יום, שבוע, חודשים.

ארז וול: אנחנו לא שומעים את הדברים האלה.

ארז וול: יש נוהל מסודר של משרד החקלאות.

ארז וול: אני לא חושב שהוא מושלם אבל הוא התחלה.

ארז וול: יש נוהל שמדבר על איך אמור להיראות הטיפול בפניות לגבי צער בעלי חיים.

ארז וול: הנוהל הזה לא מיושם בשטח.

ארז וול: אנחנו יודעים שהפניות לא זוכות לטיפול.

ארז וול: כשהן נקלטות הן מועברות.

ארז וול: אם זה מקרה דחוף, זה יכול לקחת כמה שעות וכמה ימים.

ארז וול: רואי קליגר אמר שהוא מאמין ברצון הטוב ולא בנהלים, אני חושש שזו לא פרקטיקה שתופסת.

ארז וול: אנחנו פונים, אנחנו לא מקבלים הודעה, אנחנו לא יודעים מה קורה עם התיק.

ארז וול: הרבה פעמים אומרים לנו שהוחלט לא לחקור למרות שגם לפי חוק סדר הדין הפלילי וגם לפי הנוהל אמורים להודיע כדי שנוכל לערער על דברים כאלה.

ארז וול: ואכן, במקרים מסוימים שמענו על זה, פנינו שוב, והודיעו שוב שנפתחה חקירה, ושוב לא קרה שום דבר אחר.

ארז וול: גם לעניין השת"פ בין הגופים וגם לעניין העבודה של יחידת הפיצו"ח אין תחליף לזה שיהיה נוהל מסודר שלפיו יעבדו ושאנשים יידעו מה הם יכולים לעשות.

ארז וול: אני עו"ד פה בעמותה למען בעלי חיים ואני הייתי צריך לבלות בערך שנה כדי להבין מהן הדרכים שאולי נזכה לטיפול.

ארז וול: פנייה ממוקדת ברוב המקרים לא תשיג שום טיפול.

ארז וול: צריך לפנות למנהלת הלשכה וצריך לבקש מספר פנייה וצריך לוודא שזה מועבר למנהל מרחב, וזה צריך לוודא שהוא מעביר את זה לאיזשהו מפקח שיבדוק את זה בשטח.

ארז וול: קיבלתי את השמות לפני כמה ימים של השישה רפרנטים שדובר עליהם.

ארז וול: אף אחד פה לא שמע עליהם מעולם, אנחנו לא מכירים אותם.

ארז וול: זה מאוד משמח אם הם קיימים, אבל אני לא יודע מה - - -

מיכל (מיקי) חיימוביץ': שישה רפרנטים ביחידת הפיצו"ח, אותם מפקחים שדובר עליהם?

ארז וול: לפי החלטה 833 שישה מפקחים אמורים לעסוק אך ורק בעבירות צער בעלי חיים.

ארז וול: אנחנו קיבלנו שמות של שישה רפרנטים, שניים בכל מרחב, לא שמעתי עליהם מעולם.

ארז וול: אני יודע שפניות לא מועברות אליהם אלא למנהלי המרחב שמעבירים את זה או למפקח באזור, ואולי אליהם, אבל אני באמת לא יודע.

ארז וול: אני בספק.

ארז וול: מה שחסר בהקשר הזה הוא אכיפה כי יחידת הפיצו"ח גם עושה עבודה חסרה, וגם כפי שנאמר כבר כמה פעמים, לווטרינרים הרשותיים אין סמכויות.

ארז וול: גם כשיש להם סמכויות, הן לא כוללות סמכויות של קנס.

ארז וול: אם יחידת הפיצו"ח מקבלת תלונה, הרבה פעמים היא לא חוקרת אותה.

ארז וול: הרבה פעמים היא מעבירה אותה לווטרינר הרשותי, הווטרינר הרשותי יכול מקסימום לבדוק ולהעיר הערות.

ארז וול: לפעמים הוא גם פוחד ללכת.

ארז וול: כמו שאתם רואים פה בנתונים, לפי הנתונים של משרד החקלאות שבע תלונות התקבלו בפיצו"ח מווטרינרים רשותיים, וזה מאוד מוזר בהתחשב בזה שכדי לתפוס בעל חיים הרוב המוחלט של הווטרינרים הרשותיים פונים או לפיצו"ח או למשטרה, ואנחנו יודעים שהיו יותר פניות מזה.

ארז וול: לכן, אני לא לגמרי מצליח להבין את הנתון הזה.

ארז וול: כמו שאמר קודם עו"ד שגיב לוי, בקושי מקבלים הודעות על סגירות.

ארז וול: אנחנו רואים גם מהנתונים פה שמעט מאוד מהתיקים שנפתחים מגיעים למחלקת התביעות, בטח שמגיעים לכתב אישום או לקנס.

ארז וול: הנקודה הכי חשובה פה, כמו שאמר עו"ד סירוטה, היא שרוב המקרים הם הפרות של תקנות, הם הפרות יחסית פשוטות.

ארז וול: הדרך להשיג הרתעה ביחס אליהם היא אכיפה מיידית ורחבה.

ארז וול: זה אומר שגם צריכים יותר אנשים שיש להם סמכות לעשות את זה, זה אומר שצריך שתהיה סמכות זו לווטרינר הרשותי בשטח.

ארז וול: מה שמוכח בלא מעט מחקרים היא הענישה המיידית, גם אם היא תהיה פחות קשה, גם אם לא יהיה מאסר בפועל.

ארז וול: ברוב המקרים זה גם עונש שהוא לא מתאים.

ארז וול: אם פקח שמגיע עכשיו יוכל להטיל קנס במקום, זה הדבר הכי יעיל שנוכל לעשות.

ארז וול: אנחנו יודעים שמפקחים של הפיצו"ח שרואים עבירה על תקנה שהיא עבירה מינהלית מנהלים תיק חקירה שלם.

ארז וול: אם הם רוצים להטיל על זה קנס, הם צריכים לנהל על זה תיק חקירה שלם, להעביר אותו למחלקת התביעות, לשלושה תובעים שכאמור עוסקים גם בנושאים אחרים וקשה להאמין שהם עומדים בעומס, והם נותנים חוות דעת האם יש סיכוי סביר להרשעה.

ארז וול: רק אם הם נותנים את חוות הדעת הזו, אפילו אם מדובר על רצועה קצרה או על כלוב צפוף מדיי או על היעדר מחסה, רק אז זה מגיע.

ארז וול: אני מניח שכמה חודשים או שבועות אחרי זה זה מגיע לקנס, מה שגם פוגע בגבייה בסופו של דבר.

ארז וול: הפתרון הטבעי, וזה גם תואם את הנחיות היועץ המשפטי לממשלה בנושא, הוא שבעבירות פשוטות מפקחים יוכלו להטיל קנס במקום, ולא רק מפקחים של הפיצו"ח.

ארז וול: את ההסמכה לפי חוק צער בעלי חיים לפי חוק פקחים סביבתיים צריכים לעשות ראשי הרשויות, ומן הראוי שזה יקרה.

ארז וול: מעבר לזה, משרד החקלאות הוא זה שיש לו את הסמכות.

ארז וול: את זה גם ראיתי עכשיו בהמלצות של הצוות במשרד המשפטים, שמשרד החקלאות ייתן להם את הסמכות להטיל גם קנסות מינהלים.

ארז וול: להסתבך עכשיו בהליכים משפטיים, בכתבי אישום, מבלי שאין סמכות אחרת, זה גם דבר בעייתי.

ארז וול: לכן, אכיפה רחבה ומיידית ועבודה מסודרת לפי נהלים של כל הגופים המעורבים, של יחידת הפיצו"ח וגם של משטרת ישראל, שבאופן טבעי קצת פחות מכירה את הנושא לעומק כפי שראינו מכמה מקרים שלנו בשטח.

ארז וול: אפילו כשיש שוטר עם כוונות טובות, הוא הרבה פעמים לא יודע מה הוא אמור לעשות.

ארז וול: אם כך, קנסות מינהליים במקום.

ארז וול: זה יכול להיות בפינות חי כשיש לנו אלפים בארץ, זה יכול להיות בחנויות של חיות שלגביהן אנחנו מקבלים תלונות על ימין ועל שמאל, שבהן בקושי יש ביקורות של משרד החקלאות ושל השירותים הווטרינרים, זה יכול להיות במשקים החקלאיים וזה יכול להיות גם ביחס לכלבים וחתולים.

ארז וול: - - -

מיכל (מיקי) חיימוביץ': יעל ארקין, בבקשה.

יעל ארקין: שלום לכולם.

יעל ארקין: מיקי, תודה על כינוס הוועדה.

יעל ארקין: ארז באמת דיבר על רוב הדברים, אני רק רוצה להגיד שכשהציבור פונה אלינו זה כיוון שהוא לא יודע למי לפנות.

יעל ארקין: הוא לא יודע אם להתקשר 100, הוא לא יודע אם לפנות לפיצו"ח, הוא לא יודע בכלל שקיים פיצו"ח, ואז הוא מתקשר אלינו ואנחנו צריכים לטפל בתלונות האלה.

יעל ארקין: רואי יושב פה ואני מאוד מכבדת את רואי, אבל לצערי הרב שהתמונה שהוא מציג רחוקה מאוד מהמציאות הקיימת.

יעל ארקין: לצערי הרב, לא עונים לי על תלונות.

יעל ארקין: אני מגישה עשרות תלונות פה בחודש ואני לא מקבלת אפילו תשובה אחת.

יעל ארקין: במקרים הטובים יותר אני מקבלת מספר פנייה למרות שהחובה היא לתת לי מספר פנייה.

יעל ארקין: כמו שארז אמר, אין סגירות תיקים.

יעל ארקין: בשנה האחרונה קיבלנו שלושה תיקים שנסגרו מתוך מאות פניות שהגשנו.

יעל ארקין: אני מרגישה שאנחנו באמת מתנהלים פה בתוך כאוס גדול מאוד.

יעל ארקין: בסופו של דבר, בעלי החיים הם אלה שסובלים בשרשרת הזו.

יעל ארקין: אנחנו נלחמים פה על כל אחד, מתקשרים לרואי.

יעל ארקין: תחשבו על מה שאנחנו עוברים.

יעל ארקין: הציבור לא פונה כי הוא יודע שאין שום סיכוי שהוא יקבל מענה.

יעל ארקין: תודה רבה.

מיכל (מיקי) חיימוביץ': תודה רבה לך.

מיכל (מיקי) חיימוביץ': אבי צרפתי, בבקשה.

מיכל (מיקי) חיימוביץ': אני מבקשת לא לנהוג בזמן הזום.

אבי צרפתי: בדיוק.

אבי צרפתי: שלום לכל המשתתפים בישיבה באשר הם.

אבי צרפתי: אני אקצר, לא אגיד כל מה שנעשה ומה שלא נעשה, מה שהיה צריך להיעשות.

אבי צרפתי: אני אהיה מאוד תכליתי.

אבי צרפתי: ראשית, הרופאים הווטרינרים הרשותיים מהווים את מכפלת הכוח בשטח.

אבי צרפתי: אנחנו מונים כ- 300 רופאים.

אבי צרפתי: הם הגורם היחיד ברשויות המקומיות בעל הידע.

מיכל (מיקי) חיימוביץ': הבנו שאין להם סמכות.

אבי צרפתי: בדיוק.

אבי צרפתי: הוא בעל הידע אבל לא בעל הסמכות, לצערי.

אבי צרפתי: לכן, במסגרת הנוכחית ישנם כמה חסמים שקיימים היום במערכות שאנחנו מכירים שגורמים לזה שרופאים וטרינרים רשותיים יהיו גם ללא הסמכות שלהם.

אבי צרפתי: החסם הראשון הוא מחסור בתקן לרופא הווטרינר הרשותי.

אבי צרפתי: זאת אומרת, גם אם הוא קיים, אם הוא נמצא בתת-תקן שלא יכול לתת מענה 24/7 אז בוודאי ובוודאי שלא יהיה מענה בשטח.

אבי צרפתי: רופא שנמצא ב - 70% משרה בעיר של 150,000 תושבים לא יכול לתת מענה נדרש.

מיכל (מיקי) חיימוביץ': מי אחראי לזה שהוא רק ב-70% משרה?

מיכל (מיקי) חיימוביץ': האם ראש העיר והעירייה?

אבי צרפתי: כן, נכון – ראש העיר.

אבי צרפתי: זה בידיים שלהם כי אין להם תקן מחייב.

אבי צרפתי: הוא עושה את החשבון המקומי שלו.

אבי צרפתי: במסגרת הזו אני קורא פה לוועדה להיכנס לעובי הקורה על מנת להסיר את החסם הזה ולהגיע למצב של תקנון תקנים לרופאים וטרינרים, בין היתר, לטובת רווחת בעלי חיים.

אבי צרפתי: החסם השני שקיים הוא נושא ההסמכה.

אבי צרפתי: ההסמכה היא על-פי האכיפה הסביבתית.

אבי צרפתי: האכיפה הסביבתית היא בעייתית.

אבי צרפתי: אני לא רוצה להיכנס לעניינים המשפטיים, אשאיר את זה לעו"ד נועה בן אריה לפרט.

אבי צרפתי: נושא ההסמכה של הרופאים הוא מאוד בעייתי במסגרת הרשות המקומית וגם את זה צריך להוציא.

מיכל (מיקי) חיימוביץ': מי תוקע את זה?

מיכל (מיקי) חיימוביץ': איפה זה תקוע?

אבי צרפתי: תענה על זה נועה בן אריה שהיא משפטנית ויודעת יותר טוב ממני.

אבי צרפתי: הדבר האחרון, התמריץ שאמור להיות בעיני הרשויות המקומיות להסמיך את הרופאים הווטרינרים שלהם כדי שיטפלו בנושא הזה.

אבי צרפתי: התמריץ הזה צריך להיות באספקט כלכלי וגם באספקט אלקטורלי לראשי הערים.

אבי צרפתי: ראשי ערים שהפנימו את העובדות האלו עובדים ומסמיכים ונותנים שירות רב תחת האספקט הזה.

אבי צרפתי: אנחנו נמצאים פה כדי לטפל בעניין הזה.

אבי צרפתי: אני קורא פה לחברי הוועדה לעזור לנו כדי להסיר את החסמים האלה וכדי שיאפשרו לנו לעבוד בשטח באופן מקצועי ויעיל.

אבי צרפתי: אנחנו רוצים להקים שולחן עגול קטן וזריז שיאתר את החסמים ויביא בפני הוועדה את הדברים שצריך להסיר ולפתור כדי שנוכל לתפקד בשטח בצורה יעילה ונכונה.

מיכל (מיקי) חיימוביץ': רעיון מצוין.

מיכל (מיקי) חיימוביץ': תודה רבה לך.

מיכל (מיקי) חיימוביץ': נועה בן אריה, בבקשה.

נועה בן אריה: אחר-צוהריים טובים.

נועה בן אריה: אתמקד אך ורק בנושא האכיפה ובשאלה ששאלת, ואני מודעת למגבלת השתי דקות.

נועה בן אריה: חוק האכיפה הסביבתית הוא חוק שנחקק בשנת 2008, והוא חוק מסגרת שנועד לאפשר לפקח עירוני, עוד לפני הרופא הווטרינרי, לאכוף שורה של עבירות סביבתיות מכוח חוק ראשי, בתוכו גם חוק צער בעלי חיים – עד כאן חוק המסגרת הזה.

נועה בן אריה: בתוך חוק המסגרת הזה שבו נמצא גם חוק צער בעלי חיים נאמר שהאכיפה של חוק צער בעלי חיים יכולה להתבצע על-ידי הרופא הווטרינר, כאשר בתוך חוק המסגרת הזה, שנחזור אליו חזרה, תהליך ההכשרה ולאחריו ההסמכה, ואין הסמכה ללא תהליך ההכשרה, הוא בכלל מתבצע על-ידי רגולטור שלא הוזכר פה והוא בכלל משרד הפנים.

נועה בן אריה: זאת אומרת, יש שחקן נוסף בתוך המערכת.

נועה בן אריה: מערך ההכשרה מכוח חוק האכיפה הסביבתי הוא מערך שמנוהל בכלל באמצעות משרד הפנים שאליו מגיעות כל האינסטנציות מכלל המשרדים הרלוונטיים, בין אם זה משרד החקלאות ובין אם זה המשרד להגנת הסביבה.

נועה בן אריה: אחרי שאנחנו מסיימים את תהליך ההכשרה, שכאמור מורכב ומשמעותי, מתקבלת סמכות אכיפה להטלת קנסות מכוח חוק צער בעלי חיים.

נועה בן אריה: לצד זה, זה חלק מאוד משמעותי מיכולת האכיפה, זה נושא הקנסות המינהליים שלגביהם ההסמכה היא אחרת.

נועה בן אריה: היא הסמכה לפי חוק העבירות המינהלים שמתבצעת בכלל דרך משרד החקלאות.

מיכל (מיקי) חיימוביץ': זה מתחיל להישמע כמו: אצה רצה גברת זליבנסקי.

נועה בן אריה: אני נשמעת כמו סרטון הדרכה.

נועה בן אריה: אני מנסה להקיף את כל היריעה בשתי דקות ולהסביר את המגבלות.

מיכל (מיקי) חיימוביץ': אני רוצה להבין את כל הדרך, אני מציעה שתעבירי את זה לוועדה בכתב.

מיכל (מיקי) חיימוביץ': אם אנחנו רוצים לפתוח חסמים, אני צריכה להבין את זה.

מיכל (מיקי) חיימוביץ': כרגע אנחנו לא מצליחים להבין.

מיכל (מיקי) חיימוביץ': אני רוצה לסדר את זה.

נועה בן אריה: גברתי היושבת-ראש, אני נכנסתי לישיבה הזו בשעה 13:00, האזנתי בקשב רב לכול הדוברים.

נועה בן אריה: כעת, כשניתנת לי האפשרויות לדבר על בעיות וחסמי אכיפה, אני נקטעת ומתבקשת להעביר את העמדה בכתב.

נועה בן אריה: זה לא עמדה, זו הצגת תמונה של השלטון המקומי עם המגבלות שקיימות בו כרגע.

נועה בן אריה: אם אנחנו עוסקים במגבלות ורוצים לטפל בהן, זה הזמן אולי לשמוע איפה הן נמצאות ומונחות ביחס לכל משרד ממשלתי כדי לדעת איפה לטפל.

נועה בן אריה: אפשר בהחלט לגבות את זה בנייר, גברתי, אבל אולי ראוי שגם דברי השלטון המקומי יישמעו.

מיכל (מיקי) חיימוביץ': אני חושבת שזה מאוד ראוי שדברי השלטון המקומי יישמעו, אבל אני מצטערת לומר לך שבנתונים שבהם אנחנו נמצאים היום, ואם היית רואה איך את נראית דרך הזום, צללית עם שמש מאחורייך, והיכולת להקשיב ובאמת להבין את הנתונים שאת אומרת שזה הולך לזה וזה הולך לזה, אז זה קשה אחרי כמעט שלוש שעות של דיון.

מיכל (מיקי) חיימוביץ': אני מתנצלת בפנייך.

מיכל (מיקי) חיימוביץ': זו לא הדרך האופטימלית לקבל את הדברים, אבל אם תעבירי את זה בצורה מסודרת וכתובה ונוכל להעביר את זה לכל הגורמים, אז כולנו נוכל ללמוד בצורה הרבה יותר עמוקה את הבעיה ואת החסם.

מיכל (מיקי) חיימוביץ': אני לא באה לפגוע בך ולקחת ממך את זכות הדיבור, אני רק מביעה בפנייך את העובדה שבדרך שזה מוצג זה לא מקדם אותנו.

מיכל (מיקי) חיימוביץ': אני מצטערת, כך הדברים נראים פה.

נועה בן אריה: מאה אחוז, תודה רבה לכם.

מיכל (מיקי) חיימוביץ': מעבר לשלוש השעות של הוועדה, אני פה כל הזמן.

מיכל (מיקי) חיימוביץ': אפשר לעשות גם פגישת זום מולך באופן אישי ואנחנו נלבן את הדברים לעומק.

מיכל (מיקי) חיימוביץ': תודה רבה לך.

מיכל (מיקי) חיימוביץ': תומר מוסקוביץ', ראש רשות האכיפה והגבייה, עלתה פה סוגיית הגבייה של הקנסות שניתנו בנושא צער בעלי חיים.

מיכל (מיקי) חיימוביץ': אני מבינה שהאחוז נמוך מאוד.

מיכל (מיקי) חיימוביץ': עדכן אותנו לגבי נתונים שיש לכם, בבקשה.

תומר מוסקוביץ': פניתם אליי בהפתעה לפני עשר דקות וביקשתי מגנט אלמו שאני מקווה שגם נמצאת איתנו.

תומר מוסקוביץ': אני אמור לעלות לשידור עוד דקה בערוץ 13, כבר מחברים אותי למיקרופון.

תומר מוסקוביץ': - - - צער בעלי חיים, אבל אם יהיו קנסות אנחנו נגבה אותם באותה יעילות וממלכתיות שאנחנו גובים את כל הקנסות האחרים שמועברים אלינו, ויש מאות קנסות כאלה.

תומר מוסקוביץ': מבחינתי, זה לא משנה איזה סוג קנס זה.

תומר מוסקוביץ': כל מה ש - - - כדין ובהסמכה כדין, ייגבה.

מיכל (מיקי) חיימוביץ': אני מבינה שבשורה התחתונה אמרת שזה מעט מאוד.

מיכל (מיקי) חיימוביץ': גנט, בבקשה, תני לנו נתונים.

גנט אלמו: שלום לכולם.

גנט אלמו: כידוע לכם, המרכז לגביית קנסות מטפל במיליוני תיקים.

גנט אלמו: הוא גובה ליותר מ-50 משרדי ממשלה.

גנט אלמו: לצערי, קיבלתי את הפנייה לפני עשר דקות ובדקתי.

גנט אלמו: בשנת 2020 אנחנו לא קיבלנו אפילו לא תיק אחד של קנס צער בעלי חיים.

גנט אלמו: לא קיבלנו ולכן לא הבנתי מאיפה באה התלונה שאנחנו לא מצליחים לגבות.

מיכל (מיקי) חיימוביץ': אתם לא תצליחו לגבות אם אתם לא מקבלים שום דבר.

גנט אלמו: אנחנו כן עובדים מול משרד החקלאות.

גנט אלמו: הם מעבירים לנו סוגים שונים של חובות, גם דרך ממשק עבודה, וגם לפני כחודש פנו אלינו לקבל 2,000 תיקים של אגרות מסוימות.

גנט אלמו: אנחנו כן מצליחים לגבות, אבל אני מצטערת להגיד שלא קיבלנו ספציפית לגבי הקנס הזה.

מיכל (מיקי) חיימוביץ': אם כך, זה באמת מצב מטריד מאוד, ואני אומרת זאת בלשון המעטה.

מיכל (מיקי) חיימוביץ': רואי קליגר, בבקשה.

רואי קליגר: לגבי דבריה של גנט – שנת 2020 לא יכולה להיות בכלל על שולחנם.

רואי קליגר: יש תהליך מרגע שפתחנו תיק ועד הרגע שזה עובר למחלקה המשפטית.

רואי קליגר: אנחנו צריכים להתייחס מינימום ל-2019 ולא ל-2020, אז לא להיבהל.

מיכל (מיקי) חיימוביץ': מה זאת אומרת?

מיכל (מיקי) חיימוביץ': אנחנו באוקטובר 2020.

מיכל (מיקי) חיימוביץ': אני מקבלת קנס מהמשטרה, יש לי 90 יום לשלם את זה.

מיכל (מיקי) חיימוביץ': אם אני לא משלמת את זה, מתחילים לאכוף את זה עליי.

רואי קליגר: בסדר, אבל יש תהליך.

רואי קליגר: תיק שאני פותח ב-2020 – נכון שיש כעת חוק חדש שמרגע פתיחת התיק ועד העברה למחלקת תביעות יש לי שנה, וזה על-פי חוק.

רואי קליגר: מרגע שמחלקת תביעות מטפלת, יש עוד שנה.

רואי קליגר: זאת אומרת, סך הכול שנתיים.

רואי קליגר: זה כעת חוק חדש.

רואי קליגר: לכן, לא נבחן את 2020.

רואי קליגר: אני אעשה אצלי בדק בית ב-2019 ואני אדאג לפנות לרשות.

מיכל (מיקי) חיימוביץ': אנחנו נבקש מגנט נתונים על 2019.

רואי קליגר: יש לי הצעה בעקבות דבריו של עו"ד סירוטה.

רואי קליגר: בעבר היועץ המשפטי ויינשטיין מינה את עו"ד אירין.

רואי קליגר: דיברתם קודם ושאלת שאלות מאוד מאוד נכונות וממוקדות לגבי התייחסותם של בתי המשפט, ועו"ד סירוטה אמר את זה בעדינות כי הוא עו"ד שמופיע בפני השופטים.

רואי קליגר: אני אגיד את זה טיפה יותר ממוקד ובהיר.

רואי קליגר: יש בעיה.

רואי קליגר: נכון, אין אחידות בהחלטה של שופטים – זה ברור, זה בסדר גמור.

רואי קליגר: אבל בזמנו, כשהייתה עו"ד אירין, שתפקידה היה להביא בפני השופטים בבתי המשפט את חומרת הדין שצריכה להיעשות בהתייחס לעבירות צער בעלי חיים, אנחנו ראינו שזה עבד מצוין.

רואי קליגר: בקשתי אלייך, חברת הכנסת חיימוביץ', לפנות שוב, אם אפשר, ליועץ המשפטי לממשלה מר מנדלבליט למנות שוב עו"ד מלווה כדי שתהיה לנו כתובת במידה ויש לנו פער, ויש לא מעט בעיות כאלה, כדי שנוכל לפנות ולקדם את אותם דיונים בבתי משפט.

מיכל (מיקי) חיימוביץ': תודה רבה.

מיכל (מיקי) חיימוביץ': לירון, בבקשה.

לירון אדלר מינקה: אני מבינה שהיחידה להנחיית תובעים עושה את הטיפול והריכוז הזה בפרקליטות.

לירון אדלר מינקה: היה כאן קודם עו"ד משה מרציאנו ואולי הוא יוכל לדבר על הנושא הזה, אבל אני מבינה שהתפקיד עבר אליהם.

מיכל (מיקי) חיימוביץ': אני מבינה, אבל אנחנו חייבים לסגור את הדיון הזה כי מתחילה המליאה בשעה ארבע.

מיכל (מיקי) חיימוביץ': אני מתנצלת.

מיכל (מיקי) חיימוביץ': לא נמצאים פה חברי כנסת נוספים.

מיכל (מיקי) חיימוביץ': אני מצטערת להגיד שאני פה לבד ברוב הדיונים שאני מקיימת בסוגיית בעלי חיים, וזה כואב.

מיכל (מיקי) חיימוביץ': אני באמת לא מצליחה להבין את זה.

מיכל (מיקי) חיימוביץ': אני יודעת שיש בכנסת הזו חברי כנסת שאכפת להם מבעלי חיים והנושא הזה חשוב להם, אבל למרבה הצער הם לא מגיעים לדיונים האלה.

מיכל (מיקי) חיימוביץ': אני מביעה פה את התסכול והאכזבה שלי מכך שעמיתיי חברי הכנסת לא מוצאים לנכון לקחת חלק בדיון הזה.

מיכל (מיקי) חיימוביץ': אני חושבת שאם הם היו נמצאים כאן, הם היו מקבלים תמונה מאוד מאוד מדאיגה ומכעיסה לגבי מה שקורה במדינה מבחינה זו שנמשכת כבר הרבה מאוד שנים.

מיכל (מיקי) חיימוביץ': מישל, בבקשה.

מיכאל טרוני: דיברנו על כל מה שקורה ועל כל מה שקרה.

מיכאל טרוני: אני לא מאמין שבוועדות הבאות לא יהיו פה חברי כנסת בנושא זה כי הסיפור הזה התגלגל רחוק יותר מכפי שציפינו.

מיכאל טרוני: אני בטוח שכולם יהיו עכשיו יותר מודעים לנושא.

מיכאל טרוני: אנחנו הקמנו, בעזרת מערכת "הצינור" וגיא לרר, ובעזרת עו"ד עידן דביר ועוד שמונה עורכי דין שמתנדבים, מערך גדול.

מיכאל טרוני: הם יהיו איתנו בכל הפעילות הזו שתימשך בסיקור תקשורתי יום יומי בכל מה שקשור להתעללות בבעלי חיים.

מיכאל טרוני: אנחנו נהיה שם ונגבה הכול בצילום לייב, כפי שהיה, כדי שכולם ייראו שאנחנו עובדים עם החוק ועם המשטרה ולא נגד החוק.

מיכאל טרוני: המשטרה תלווה אותנו עם מערכת אבטחה ואנשים רבים יצלמו ויראו שאין פה פעילות אלימה, אלא כן לבייש את האדם ולשים לו מראה מול הפנים לגבי צורת ההתנהגות שלו ואיך הכלב הרגיש באותו רגע.

מיכאל טרוני: אנחנו כן נעשה לו סוג של עונש חברתי.

מיכל (מיקי) חיימוביץ': אבל צריך מאוד להיזהר בזה, אתה יודע.

מיכל (מיקי) חיימוביץ': זה יכול להרוס חיים של בן-אדם כשהדברים לא אמיתיים.

מיכאל טרוני: אני מאוד נזהר בזה, אבל אני יודע שאם לא נעשה את זה נהרוס חיים של הרבה בעלי חיים.

מיכאל טרוני: אנחנו רואים שלהרבה חברי כנסת לא אכפת מהוועדות האלה והם לא יושבים פה, כפי שאת אמרת, אבל נראה לי שהנושא הזה כן ייגע בהם פתאום כשהנושא הזה יעשה יותר רעש בציבור.

מיכאל טרוני: לצערי, זו הדרך להגיע לאנשים.

מיכאל טרוני: ראינו המון זועם.

מיכאל טרוני: כל המדינה התאחדה סביב הנושא הזה ורוצה שהוא יהיה על שולחן ועל סדר-היום ולא מתחת לשולחן.

מיכאל טרוני: אני חושב שבשבועות הקרובים כן נראה פה יותר חברי כנסת בעקבות מה שיקרה כי באמת גייסנו אלפי אנשים עם מכוניות ומוקדנים, ואני לא צוחק.

מיכאל טרוני: אנחנו נעזור לכל הרשויות לעשות את העבודה כמו שצריך.

מיכאל טרוני: כולם יעשו זאת בהתנדבות מלאה, אולי חלקם יהיו במשכורת.

מיכאל טרוני: אנחנו צריכים לראות איך נעשה זאת.

מיכאל טרוני: אנחנו נצא עם הודעה לתקשורת כבר הערב בתוכנית "הצינור.

מיכל (מיקי) חיימוביץ': באתר של המשטרה, מוקד 110 נקרא מוקד מידע ארצי המספק מידע בתחומי העיסוק המשטרתיים, בנושאים כגון: תנועה ברחבי הארץ, כתובות וטלפונים של תחנות משטרה, ועוד.

מיכל (מיקי) חיימוביץ': אם רוצים שזה יהיה באמת מוקד שמתעסק בצער בעלי חיים, כדאי לכתוב את זה.

עידן דביר: מוקד 100 מוסמך לקבל תלונות, מוקד 110 זה נטו מידע.

עידן דביר: בהמשך לדבריו של מישל, חשוב להגיד שאנחנו לא מעודדים פעילות פיראטית של אנשים - - -

מיכל (מיקי) חיימוביץ': חשוב מאוד.

עידן דביר: כאן אנחנו פועלים לפי חוק ואנחנו נותנים מעטפת שלימה כדי למנוע חיכוכים ומקרים של אלימות.

עידן דביר: אנחנו לא בעד לקיחת החוק לידיים, אבל כשמשטרת ישראל לצערנו לא עושה, אנחנו נעשה.

מיכל (מיקי) חיימוביץ': תודה רבה.

טל גלבוע: אני חייבת להגיד שאני פשוט נפעמת מזה שאני תמיד האדם האופטימי בחדר.

טל גלבוע: בחודשים האחרונים אני רואה התעוררות מדהימה, גם של חברי כנסת, גם אם הם לא יושבים פה.

טל גלבוע: אני מגישה איתם הצעות חוק.

טל גלבוע: יש כל כך הרבה אנשים שמעולם לא התקרבו לנושא הזה והוא מעניין אותם והם חלק מהעניין, גם אם הם לא יושבים פה.

טל גלבוע: חשוב מאוד שהם יישבו פה כי רק כשרואים את הנתונים האלה מבינים עד כמה המצב עגום.

טל גלבוע: אני מגיעה מהשטח, 11 שנה הייתי בשטח, ואני יודעת בדיוק כמה המצב נורא.

מיכל (מיקי) חיימוביץ': חשוב מאוד שחברי הכנסת יישבו פה.

מיכל (מיקי) חיימוביץ': תודה, טל.

מיכל (מיקי) חיימוביץ': קודם כול, אני מודה לכם מאוד שהגעת לכאן באופן אישי.

מיכאל טרוני: תודה רבה לכם.

מיכל (מיקי) חיימוביץ': כפי שאמרתי בתחילת דבריי, זה באמת נושא שצריך להיות בנפשנו.

מיכל (מיקי) חיימוביץ': אנחנו צריכים להיות הפה והקול של חסרי הקול – זה התפקיד שלנו ובשביל זה אנחנו כאן כי הם באמת הכי חלשים בחברה.

מיכל (מיקי) חיימוביץ': התמונה שעלתה פה היא מאוד מדאיגה.

מיכל (מיקי) חיימוביץ': עם זאת, אני חייבת להגיד שהיא לא ממש מפתיעה.

מיכל (מיקי) חיימוביץ': יש פה באמת כמות מאוד מאוד גדולה של תלונות שלא טופלו.

מיכל (מיקי) חיימוביץ': לסיכום, בהמשך לנתונים שהציגה מחלקת המחקר והמידע של הכנסת לפיהם יש 90 וטרינרים ברשויות אך רק 16 עברו הכשרה, הוועדה מבקשת מהשלטון המקומי להעביר לה התייחסויות בכתב על הדרך שבה זה צריך לקרות ואיפה החסמים.

מיכל (מיקי) חיימוביץ': בהמשך לדבריו של הווטרינר אבי צרפתי, אני באמת חושבת שהרעיון להקים שולחן עגול בהשתתפות פורום של: השלטון המקומי, המשטרה, משרד החקלאות, משרד המשפטים, למציאת פתרון לחסמים האלה הוא חשוב מאוד וננסה לקדם אותו.

מיכל (מיקי) חיימוביץ': הוועדה גם מבקשת מרשות האכיפה והגבייה להעביר את הנתונים של 2019 לגבי הקנסות שנגבו בעבירות צער בעלי חיים.

מיכל (מיקי) חיימוביץ': אני מציעה שנקיים דיון נוסף בעוד חודש.

מיכל (מיקי) חיימוביץ': תודה רבה לכם.